cyanic-selkie/wikianc huggingface dataset:
സോയി ക്രാവിറ്റ്സ്
സോയി ഇസബെല്ല ക്രാവിറ്റ്സ് (ജനനം ഡിസംബർ 1, 1988 ) ഒരു അമേരിക്കൻ നടിയും ഗായികയും മോഡലുമാണ്. നോ റിസർവേഷൻസ് (2007) എന്ന റൊമാന്റിക് കോമഡി ചിത്രത്തിലൂടെയാണ് അവർ തന്റെ അഭിനയ രംഗത്ത് അരങ്ങേറ്റം നടത്തിയത്. എക്‌സ്-മെൻ: ഫസ്റ്റ് ക്ലാസ് (2011) എന്ന സൂപ്പർഹീറോ ചിത്രത്തിലെ എയ്ഞ്ചൽ സാൽവഡോറിനെ അവതരിപ്പിച്ചതിലൂടെയാണ് മുന്നേറ്റം നടത്തിയ അവർ ഈ ചിത്രത്തിലെ അഭിനയത്തിലൂടെ ടീൻ ചോയ്‌സ് അവാർഡ്, സ്‌ക്രീം അവാർഡ് നോമിനേഷനുകൾ നേടി. ദി ഡൈവർജന്റ് സിനിമാ പരമ്പരയിൽ (2014-2016) ക്രിസ്റ്റീന എന്ന കഥാപാത്രമായും ഫന്റാസ്റ്റിക് ബീസ്റ്റ്സ് സിനിമാ പരമ്പരയിലെ (2016-2022) ലെറ്റ ലെസ്‌ട്രേഞ്ച് എന്ന കഥാപാത്രമായും അഭിനയിച്ച് അവർ പ്രശസ്തിയിലേക്ക് ഉയർന്നു.
ആദ്യകാലം
ലോസ് ഏഞ്ചൽസിലെ വെനീസിൽ നടി ലിസ ബോണറ്റിന്റെയും സംഗീതജ്ഞൻ ലെന്നി ക്രാവിറ്റ്സിന്റെയും മകളായി ക്രാവിറ്റ്സ് ജനിച്ചു. മാതാപിതാക്കൾ രണ്ടുപേരും പകുതി ആഫ്രിക്കൻ-അമേരിക്കൻ, പകുതി ജൂത വംശജരാണ്. അവളുടെ പിതൃ മുത്തശ്ശി, നടി റോക്സി റോക്കറും, മാതൃ മുത്തച്ഛൻ അലൻ ബോണറ്റgx ആഫ്രിക്കൻ അമേരിക്കക്കാരും അവളുടെ മുത്തശ്ശിയുടെ കുടുംബത്തിൽനിന്നുള്ള ചിലർ ബഹാമാസിൽ നിന്നുള്ളവരുമായിരുന്നു. അവളുടെ പിതാമഹൻ, എൻബിസി ടെലിവിഷൻ ന്യൂസ് പ്രൊഡ്യൂസർ സൈ ക്രാവിറ്റ്സ്, മാതൃ മുത്തശ്ശി ആർലിൻ ലിറ്റ്മാൻ എന്നിവർ അഷ്കെനാസി ജൂതന്മാരായിരുന്നു. ക്രാവിറ്റ്സിന്റെ പിതാമഹന്റെ കുടുംബം റഷ്യയിൽ നിന്ന് കുടിയേറിയവരാണ്. ക്രാവിറ്റ്സ് തന്നെ ഒരു മതേതര ജൂത വംശജയായി തിരിച്ചറിയുന്നു. അവളുടെ പിതാവിന്റെ രണ്ടാമത്തെ ആൽബമായ മാമാ സെയ്‌ഡിൽ ഉൾപ്പെടുത്തിയിട്ടുള്ള "ഫ്ലവേഴ്‌സ് ഫോർ സോയ്" എന്ന ഗാനം രണ്ട് വയസ്സുള്ള സോയ്‌ക്കായി എഴുതിയതാണ്.
മാതാപിതാക്കൾ 1987-ൽ വിവാഹം കഴിച്ച മാതാപിതാക്കൾ 1993-ൽ സോയിക്ക് അഞ്ച് വയസ്സുള്ളപ്പോൾ വിവാഹമോചനം നേടി. മാതാവിനോടൊപ്പം ടോപാംഗ കാന്യോണിൽ താമസിച്ച സോയി 11-ാം വയസ്സിൽ മിയാമിയിലേക്ക് താമസം മാറി, പിതാവിനോടൊപ്പം താമസിക്കുകയും വേനൽക്കാലത്ത് മാതാവിനോടൊപ്പം ചെലവഴിക്കുകയും ചെയ്തു. നടൻ ജേസൺ മോമോയുമായുള്ള മാതാവിൻറെ രണ്ടാം വിവാഹത്തിൽ നിന്ന് ക്രാവിറ്റ്സിന് ലോല ഇയോലാനി മോമോവ എന്ന ഒരു ഇളയ അർദ്ധസഹോദരിയും നക്കോവ-വുൾഫ് മനകൗപോ നമാകേഹ മൊമോവ എന്ന അർദ്ധസഹോദരനുമുണ്ട്.
അവലംബം
<references group="lower-alpha" />
മക്കാ അമേരിക്കൻ ഇന്ത്യൻ ജനത
റിസർവേഷൻ
ഒളിമ്പിക് അർദ്ധദ്വീപിൻറെ വടക്കു പടിഞ്ഞാറേ അറ്റത്ത് സ്ഥിതി ചെയ്യുന്ന മക്കാ ഇന്ത്യൻ റിസർവ്വ്, മക്കാ ഇന്ത്യൻ ഗോത്രത്തിന് സ്വന്തമാണ്. ഇത് ടടൂഷ് ദ്വീപി ലേയ്ക്കും വ്യാപിച്ചു കിടക്കുന്നു. ജുവാൻ ഡി ഫുക്കാ കടലിടുക്ക് പസഫിക് സമുദ്ര വുമായി സന്ധിക്കുന്നതിന് സമാന്തരമായി കിടക്കുന്ന വാഷിങ്ടണിലെ “നിയാ ബേ” എന്ന ചെറു മുക്കുവ ഗ്രാമത്തിനു ചുറ്റുപാടുമായി മത്സ്യ ബന്ധനം നടത്തി ഇവർ ഉപജീവനം നയിക്കുന്നു
കോളനിവൽക്കരണത്തിന് മുമ്പ്
ഇപ്പോൾ “നിയാ ബേ” എന്നു വിളിക്കപ്പെടുന്ന പ്രദേശത്ത് 3,800 വർഷങ്ങളിലധികമായി ഈ വർഗ്ഗക്കാർ അധിവസിച്ചു വരുന്നതായി പുരാവസ്തു ഗവേഷകർ സാക്ഷ്യപ്പെടുത്തുന്നു. ഇവർ ഗ്രാമവാസികളായിരുന്നു. പുരാതന മക്കാ ഇന്ത്യൻ വംശജർ ചുവന്ന സെഡാർ വൃക്ഷത്തടികൾകൊണ്ടു നിർമ്മിച്ച ഒറ്റമുറിയുള്ള വീടുകളിലായിരുന്നു വസിച്ചിരുന്നത്. ഈ വീടുകളുടെ ഭിത്തികളും വൃക്ഷത്തടി ഉപയോഗിച്ചിരുന്നു. വായുവും വെളിച്ചവും കടക്കുവാനുള്ള നിരക്കി നീക്കാവുന്ന അടപ്പുകൾ ഈ ഭിത്തികളിൽ ഘടിപ്പിച്ചിരുന്നു. സെഡാർ മരങ്ങളെ വളരെ മൂല്യമുള്ള വസ്തുവായിട്ടാണ് ഇവർ കണ്ടിരുന്നത്. വെള്ളം കടക്കാത്ത കുപ്പായങ്ങളും തൊപ്പികളും നിർമ്മിക്കുവാൻ സെഡാർ മരങ്ങളുടെ തൊലി ധാരാളമായി ഉപയോഗിച്ചിരുന്നു. സെഡാർ മരങ്ങളുടെ വേരുകൾ കൂടകളും വട്ടികളും ഉണ്ടാക്കുവാൻ ഉപയോഗിച്ചിരുന്നു. മുഴുവനായുള്ള മരത്തടി കൊത്തിയെടുത്ത് ചെറുവഞ്ചികളുണ്ടാക്കി സീലുകൾ, ചാരനിറമുള്ള തിമിംഗിലങ്ങൾ, കൂനൻ തിമിംഗിലങ്ങൾ (humpback whales) എന്നിവയെ പിടിക്കുവാൻ ഉപയോഗിച്ചിരുന്നു.
മക്കാ ജനങ്ങൾ തങ്ങളുടെ ആഹാരകാര്യങ്ങൾക്ക് കൂടുതലും സമുദ്രത്തെയായിരുന്നു ആശ്രയിച്ചിരുന്നത്. അവരുടെ ആഹാരം പ്രധാനമായും തിമിംഗിലങ്ങൾ, സീലുകൾ, മത്സ്യങ്ങൾ, നാനാജാതി ശുക്തിമത്സ്യങ്ങൾ (പുറംതോടുള്ള ജലജീവികൾ) എന്നിവയായിരുന്നു. അവർ മാൻ, എൽക്ക്, കരടി എന്നിവയെ ചുറ്റുപാടുമുള്ള വനങ്ങളിൽനിന്നു വേട്ടയാടിയിരുന്നു. കായ്കൾ, ബെറികൾ, ആഹരിക്കാവുന്ന സസ്യങ്ങൾ തുടങ്ങിയവ ശേഖരിച്ച് സ്ത്രീകൾ പുരുഷന്മാരെ ആഹാരകാര്യങ്ങളിൽ സാഹായിച്ചിരുന്നു.
നിയാ ബേ ഉടമ്പടി (1855)
1855 ജനുവരി 31 ന് മക്കാ ഗോത്രക്കാരുടെ പ്രതിനിധികൾ “ട്രീറ്റി ഓഫ് നിയാ ബേ” എന്നറിയപ്പെടുന്ന ഒരു ഉടമ്പടി യു.എസ്. ഫെഡറൽ ഗവണ്മെൻറുമായി ഒപ്പുവയ്ക്കാൻ നിർബന്ധിതമായി. ഈ ഉടമ്പടി പ്രകാരം മക്കാ വർഗ്ഗക്കാർ പരമ്പരാഗതമായി കൈവശം വച്ചിരുന്ന ഭൂമി യു.എസ്. ഗവൺമെൻറിന് അടിയറ വച്ചു. തൽഫലമായി ഒരു മക്കാ ഇന്ത്യൻ റിസർവേഷൻ ക്ലാല്ലാം കൌണ്ടിയിൽ നിലവിൽ വന്നു (അക്ഷാംശ രേഖാംശങ്ങൾ : 48°19′20″N 124°37′57″W) ഈ ഉടമ്പടിയനുസരിച്ച് റിസർവേഷൻ പ്രദേശത്ത് ഇക്കൂട്ടർക്ക് തിമിംഗിലങ്ങൾ, സീലുകൾ എന്നിവയെ വേട്ടയാടുവാനുള്ള അനുവാദം ലഭിച്ചു. ഈ ഉടമ്പടിയനുസരിച്ച് ഈ വർഗ്ഗക്കാർക്ക് തങ്ങളുടെ ഭാക്ഷയായ മക്കാ ഭാക്ഷ ഉപയോഗിക്കാനുള്ള അനുമതി ഇല്ലാതായി. അതുപോലെ തന്നെ മക്കാ വർഗ്ഗക്കാർക്ക് “സാലിഷ്” എന്ന പുതുനാമം ചാർത്തപ്പെട്ടു.
വസ്ഥി(എഡ്വിൻ ലോങ്)
1879-ൽ പ്രമുഖ ഇംഗ്ലീഷ് ചിത്രകാരനായിരുന്ന എഡ്വിൻ ലോങ് ചിത്രീകരിച്ചിരിക്കുന്ന ഒരു എണ്ണച്ചായചിത്രമാണ് വസ്ഥി. വെലാസ്കസിൻറെയും മറ്റ് സ്പാനിഷ് മാസ്റ്റേഴ്സസിൻറെയും ചിത്രങ്ങൾ വളരെയധികം ലോങിനെ സ്വാധീനിച്ചിരുന്നു. വസ്ഥി എസ്തേറിന്റെ പുസ്തകത്തിൽ പേർഷ്യൻ രാജാവായ അഹശ്വേരോശിൻറെ ആദ്യഭാര്യയും പേർഷ്യയിലെ രാജ്ഞിയുമായിരുന്നു. സ്ത്രീ സമത്വവാദമുള്ള സ്വതന്ത്ര ചിന്താഗതിക്കാരിയായ നായികയായിട്ടാണ് വസ്ഥിയെ കാണുന്നത്.
സമാനതയുള്ള ചിത്രമായ എസ്ഥേർ രാജ്ഞിയുടെ ചിത്രം കുറേക്കാലം ഈ ചിത്രത്തിനടുത്ത് തൂക്കിയിരുന്നു. ബോബ് ജോൺസ് യൂണിവേഴ്സിറ്റിയിലെ മ്യൂസിയത്തിലെ ഗാലറിയിൽ ഈ ചിത്രം സൂക്ഷിച്ചിരിക്കുന്നു.
അവലംബം
വർഗ്ഗം:സ്ത്രീകളുടെ ചിത്രങ്ങൾ
ശംഖുപുഷ്പം (ചലച്ചിത്രം)
1977ൽ രഘുകുമാർ നിർമ്മിച്ച് വിജയന്റെ കഥക്ക് സുരാസു തിരക്കഥ, സംഭാഷണമെഴുതി ബേബി സംവിധാനം ചെയ്ത ചിത്രമാണ്ശംഖുപുഷ്പം.സോമൻ,വിധുബാല,സുകുമാരി,പ്രേമ തുടങ്ങിയവർ പ്രധാനവേഷമിട്ട ഈ ചിത്രത്തിൽ ശ്രീകുമാരൻ തമ്പി എഴുതിയ വരികൾക്ക് എം.കെ. അർജ്ജുനൻസംഗീതം പകർന്നു. .
പുറത്തേക്കുള്ള കണ്ണികൾ
വർഗ്ഗം:ബേബി സംവിധാനം ചെയ്ത ചലച്ചിത്രങ്ങൾ വർഗ്ഗം:1977-ൽ പുറത്തിറങ്ങിയ മലയാളചലച്ചിത്രങ്ങൾ വർഗ്ഗം:എം.ജി. സോമൻ അഭിനയിച്ച മലയാളചലച്ചിത്രങ്ങൾ വർഗ്ഗം:ശ്രീകുമാരൻ തമ്പിയുടെ ഗാനങ്ങൾ വർഗ്ഗം:എം കെ അർജ്ജുനൻ സംഗീതം നൽകിയ ചലച്ചിത്രങ്ങൾ വർഗ്ഗം:തമ്പി-അർജുനൻ മാസ്റ്റർ ഗാനങ്ങൾ വർഗ്ഗം:സുരാസു തിർക്കഥയെഴുതിയ ചലച്ചിത്രങ്ങൾ
ഗഢ്‌വാൾ റൈഫിൾസ്
ബ്രിട്ടീഷ് സൈന്യത്തിന്റെ ഭാഗമായിരുന്ന ഗഢ്‌വാൾ റൈഫിൾസ്സ്വാതന്ത്ര്യാനന്തരം ഭാരതീയ കരസേനയുടെ ഭാഗമായി മാറുകയാണുണ്ടായത്. 1887 ലാണ് ബംഗാൾ പട്ടാളത്തിന്റെ 39 അം വിഭാഗമായി ഈ സേന സേവനം തുടങ്ങിയത്.
യുദ്ധരംഗത്ത്
രണ്ടു ലോകമഹായുദ്ധങ്ങളിലും പങ്കെടുത്ത ഈ സായുധവിഭാഗം കാർഗിലിലെ പോരാട്ടത്തിലും പങ്കെടുക്കുകയുണ്ടായി.
പുറംകണ്ണികൾ
വർഗ്ഗം:ഉത്തരാഖണ്ഡ് വർഗ്ഗം:ഇന്ത്യൻ കരസേനയിലെ റെജിമെൻറുകൾ
കണ്ണൂർ ഷെരീഫ്
മലയാളിയായ ഒരു മാപ്പിളപ്പാട്ട് കലാകാരനും സിനിമാ പിന്നണ്ണി ഗായകനുമാണ് കണ്ണൂർ ഷെരീഫ്.
ജീവിതരേഖ
മുഹമ്മദ് റഫിയുടെ ആരാധകനായിരുന്ന മൂസകുട്ടിയുടെ മൂന്ന് മക്കളിൽ രണ്ടാമനായി കേരളത്തിലെ കണ്ണൂരിൽ ആണ് ഷെരീഫിൻ്റെ ജനനം. കണ്ണൂർ സിറ്റിയിലെ അഞ്ചുകണ്ടിയിലായിരുന്നു തറവാട്. മലയാളിയായിരുന്നെങ്കിലും പിതാവ് മൂസക്കുട്ടി സിംഗപ്പൂർ പൗരൻ ആയിരുന്നു. അദ്ദേഹത്തിൻ്റെ നാലാം വയസ്സിൽ പിതാവ് അന്തരിച്ചു. കണ്ണൂർ സിറ്റി ഗവ. സ്‌കൂളിലെ പ്രാഥമിക വിദ്യാഭ്യാസത്തിന് ശേഷം കണ്ണൂർ പള്ളിക്കുന്നിലെ ജെബിഎസ് കോളേജിൽ പ്രീഡിഗ്രി പഠനം. കോളേജ് പഠനകാലത്ത് ഓർക്കസ്ട്ര ഒഫ് ജെബിഎസ് എന്ന പേരിൽ ഗ്രൂപ്പ് ഉണ്ടാക്കി പാടാൻ തുടങ്ങി.
ആദ്യം സ്കൂൾ പഠനകാലത്ത് സംഗീത അധ്യാപിക വിശാലാക്ഷി ടീച്ചറുടെ അടുത്തു നിന്നും, പിന്നീട് കണ്ണൂർ ആകാശവാണിയിലെ പ്രോഗ്രാം എക്‌സിക്യൂട്ടീവായിരുന്ന എംഎൻ രാജീവിൻ്റെ കീഴിലും സംഗീതം പഠിച്ചു.
കലാരംഗം
29 വർഷം മുമ്പ് സ്റ്റേജ് ഷോകളിലൂടെയും സംഗീത ആൽബങ്ങളിലൂടെയുമാണ് കണ്ണൂർ ഷരീഫ് തന്റെ സംഗീത ജീവിതം ആരംഭിച്ചത്. പിന്നീട് ഇന്ത്യയിലും വിദേശത്തുമായി 5000 ൽ അധികം വേദികളിൽ പാടിയിട്ടുണ്ട്.
റിയാലിറ്റി ഷോയായ 'മൈലാഞ്ചി'യിൽ വൈവിധ്യമാർന്ന ആലാപനത്തിലൂടെ കാഴ്ചക്കാരെ രസിപ്പിച്ച വിധികർത്താക്കളിൽ ഒരാളായിരുന്ന ഷരീഫ്, സീ കേരളം ചാനലിലെ സംഗീത പരിപാടിയായ 'സരിഗമപാ കേരളം' മത്സരാർത്ഥികളെ പരിശീലിപ്പിക്കുന്ന 12 ഉപദേശകരിൽ ഒരാൾ കൂടിയാണ്. അയ്യായിരത്തിൽ അധികം വേദികളിൽ പാടിയിട്ടുണ്ട്.
പുറംകണ്ണികൾ
വർഗ്ഗം:മാപ്പിളപ്പാട്ട് ഗായകർ വർഗ്ഗം:മലയാളചലച്ചിത്രപിന്നണിഗായകർ
എലിസബത്ത് എഡ്ഗാർ
ന്യൂസിലാന്റിലെ ഒരു സസ്യശാസ്ത്രജ്ഞയായിരുന്നു എലിസബത്ത് എഡ്ഗാർ (27 ഡിസംബർ 1929 - 1 ജനുവരി 2019). ഫ്ലോറ ഓഫ് ന്യൂസിലാന്റ് പരമ്പരയിലെ അഞ്ച് വാല്യങ്ങളിൽ മൂന്നെണ്ണത്തിന്റെ രചനയ്ക്കും എഡിറ്റിംഗിനും അവർ പ്രശസ്തയാണ്. ഇത് രാജ്യത്തെ സസ്യജാലങ്ങളെ വിവരിക്കുകയും വർഗ്ഗീകരിക്കുകയും ചെയ്യുന്നു. ന്യൂസിലാന്റിലെ ജൈവവൈവിധ്യത്തെക്കുറിച്ചുള്ള ടാക്‌സോണമിക് പ്രവർത്തനത്തിന് അവർ ഏറെ ശ്രദ്ധിക്കപ്പെട്ടു. കൂടാതെ രാജ്യത്തെ സസ്യങ്ങളുടെ നാമകരണത്തിലും വിവരണത്തിലും മുൻനിരയിലുള്ള വിദഗ്‌ദ്ധയായി അംഗീകരിക്കപ്പെട്ടു.
കരിയർ
എഡ്ഗാർ 1959 ൽ ലിങ്കൺ ടൗണിലെ സൗകര്യത്തിൽ ബോട്ടണി ഡിവിഷനിൽ ജോലി ചെയ്ത് DSIR- ൽ തിരിച്ചെത്തി. ന്യൂസിലാന്റിലെ മോണോകോട്ടിലഡോണുകളുടെ നാമകരണ കൺവെൻഷനുകൾ പരിഷ്കരിക്കുന്നതിനായി ഡോ. ലൂസി മൂറിനൊപ്പം അവർ പ്രവർത്തിച്ചു. പ്രത്യേകിച്ചും രാജ്യത്തിന്റെ വൈവിധ്യമാർന്നതും വിപുലമായതുമായ റഷുകളിലും സെഡ്ജുകളിലും പ്രവർത്തിക്കുന്നു. അവരുടെ കൃതികൾ 1970 -ൽ പുല്ലുകൾ ഒഴികെ ന്യൂസിലാന്റിലെ എല്ലാ തരത്തിലുള്ള മോണോകോട്ടിലഡണുകളെയും പട്ടികപ്പെടുത്തി ഫ്ലോറ ഓഫ് ന്യൂസിലാന്റ് രണ്ടാം വാല്യം പ്രസിദ്ധീകരിച്ചു. മോണോകോട്ടിലോഡണുകളെക്കുറിച്ചുള്ള തന്റെ പ്രവർത്തനം തുടർന്നുകൊണ്ട് ഓരോ ജനുസ്സിലെയും പ്രകൃതിദത്തവും തദ്ദേശീയവുമായ ജീവിവർഗ്ഗങ്ങളെ തിരിച്ചറിയാൻ ആർതർ ഹീലിയുമായി ചേർന്ന് ന്യൂസിലാന്റ് വോള്യം III ലെ ഫ്ലോറയിൽ എഡ്ഗാർ പ്രവർത്തിച്ചു. അവരുടെ നാൽപ്പത്തിയൊൻപത് ഗവേഷണ പ്രബന്ധങ്ങളും അവരുടെ വർഗ്ഗീകരണ ഗവേഷണത്തെക്കുറിച്ചുള്ള നാല് പുസ്തകങ്ങളും കൂടാതെ, ന്യൂസിലാന്റിലെ സസ്യങ്ങളുടെ എല്ലാ വർഗ്ഗീകരണ പ്രസിദ്ധീകരണങ്ങളുടെയും ഒരു സംഗ്രഹം എഡ്ഗാർ സമാഹരിച്ചു.
എഡ്ഗറിന് ന്യൂസിലാന്റ് 1990 അനുസ്മരണ മെഡലും 1993 ൽ ന്യൂസിലാന്റ് ബൊട്ടാണിക്കൽ സൊസൈറ്റികൾ അലൻ മേരെ അവാർഡും നൽകി. 2000 -ൽ എഡ്ഗറും കോണറും റോയൽ സൊസൈറ്റി തെ അപരംഗിയുടെ ഹട്ടൺ മെഡൽ നൽകി അംഗീകരിച്ചു. 2010 -ൽ, ഫ്ലോറ ഓഫ് ന്യൂസിലാന്റ് വോളിയം അഞ്ചിന്റെ പുനരവലോകനം പ്രസിദ്ധീകരിച്ചു. എല്ലാ വിവരണങ്ങളും ന്യൂസിലാൻഡിൽ നിന്നും ശേഖരിച്ച കുറിപ്പുകളിൽ നിന്നും എടുത്തതാണ്. ഇത് അന്താരാഷ്ട്ര അംഗീകാരം നേടി.
ഗ്രന്ഥസൂചിക
വർഗ്ഗം:1929-ൽ ജനിച്ചവർ വർഗ്ഗം:2019-ൽ മരിച്ചവർ വർഗ്ഗം:20-ആം നൂറ്റാണ്ടിലെ വനിതാ ശാസ്ത്രജ്ഞർ
നാഷണൽ സ്റ്റുഡൻസ് ലീഗ്
ഇന്ത്യയിലെ ഒരുു വിദ്യാർത്ഥി രാഷ്ട്രീയ സംഘടനയാണ് നാഷണൽ സ്റ്റുഡൻസ് ലീഗ് (എൻ എസ് എൽ) ഇന്ത്യൻ നാഷണൽ ലീഗ് എന്ന രാഷ്ട്രീയ പാർട്ടിയുടെ പോഷക വിദ്യാർത്ഥി സംഘടനയാണ്.
വർഗ്ഗം:വിദ്യാർത്ഥി രാഷ്ട്രീയം ഇന്ത്യയിൽ
സി.എം.എസ്. ചന്തേര
നാടൻകലാ ഗവേഷകനും ഗ്രന്ഥകാരനും കവിയും അദ്ധ്യാപകനുമായിരുന്നു '''സി.എം.എസ്. ചന്തേര''' (1933 - ഓഗസ്റ്റ് 26 2012 ). നാടൻകലാ ഗവേഷണരംഗത്തെ സേവനങ്ങളെ മുൻനിർത്തി 1998-ൽ കേന്ദ്ര സാംസ്കാരിക വകുപ്പ് സീനിയർ ഫെലോഷിപ്പും, 1987-ൽ കേരള ഫോക്‌ലോർ അക്കാദമി പ്രശസ്തിപത്രവും നൽകി ആദരിച്ചിട്ടുണ്ട്.
ജീവിതരേഖ
കാസർകോട് ജില്ലയിലെ പിലിക്കോട് പഞ്ചായത്തിലെ ചന്തേര മടിയൻ തറവാട്ടിൽ 1933-ൽ സംസ്‌കൃത പണ്ഡിതനായ മങ്കത്തിൽ കുഞ്ഞമ്പു എഴുത്തച്ഛന്റെയും മടിയൻ അക്കുവമ്മയുടെയും മകനായി ജനിച്ചു. ഉദിനൂർ സെൻട്രൽ സ്കൂൾ, നീലേശ്വരം രാജാസ് ഹൈസ്കൂൾ എന്നിവിടങ്ങളിൽ പ്രാഥമിക വിദ്യാഭ്യാസം പൂർത്തിയാക്കിയ ശേഷം ഗുരുവായൂർ പാവറട്ടി സംസ്കൃത കോളെജിൽനിന്നു വിദ്വാൻ ബിരുദം കരസ്ഥമാക്കി. കോൺഗ്രസിലും പിന്നീട് സോഷ്യലിസ്റ്റ് പാർട്ടിയിലും പ്രവർത്തിച്ചു. വിമോചന സമര കാലഘട്ടത്തിൽ സോഷ്യലിസ്റ്റ് പാർട്ടിയുടെ കേരള സ്വാതന്ത്ര്യവിദ്യാർഥി സംഘടനയുടെ സംസ്ഥാന അധ്യക്ഷനായിരുന്നു. കണ്ണൂർ ജില്ലയിലെ കരിവെളളൂർ ഗവൺമെന്റ് ഹൈസ്‌കൂളിൽ 1960-ൽ അദ്ധ്യാപകജീവതം ആരംഭിച്ചു. പിന്നീട്‌ ചിറക്കൽ രാജാസ്‌ ഹൈസ്‌കൂളിൽ ഭാഷാദ്ധ്യാപകനായി മുപ്പത്‌ വർഷക്കാലം പ്രവർത്തിച്ചു. ചിറക്കൽ രാജാസ് ഹൈസ്‌കൂളിൽ അദ്ധ്യാപകനായിരിക്കെ 1987-ൽ അദ്ധ്യാപക അവാർഡിലെ അനീതിയെക്കുറിച്ച് പത്രങ്ങളിൽ ലേഖനമെഴുതി. ഇതിനെ തുടർന്ന് സ്‌കൂളിൽനിന്ന് സസ്‌പെൻഡ് ചെയ്തു. പിന്നീട് ഒരു വർഷത്തിനു ശേഷം കോടതി വിധി പ്രകാരമാണു ജോലിയിൽ തിരിച്ചെത്തിയത്. നീലേശ്വരം രാജവംശത്തിന്റെ ഉത്ഭവം, ചിറക്കൽ രാജവംശ പരമ്പരകൾ എന്നിവയെക്കുറിച്ചും ലേഖനങ്ങൾ എഴുതിയിട്ടുണ്ട്.
അഴീക്കോടൻ വീട്ടിൽ വിമലയാണു ഭാര്യ. മാദ്ധ്യമ പ്രവർത്തകനും നാടൻ കലാ ഗവേഷകനുമായ സഞ്ജീവൻ അഴീക്കോട് ഏക മകൻ.
തെയ്യം തിറകളുടെ പശ്ചാത്തലത്തിൽ മലയാളത്തിലാദ്യമായി സത്യക്കല്ല് എന്നപേരിൽ നോവലെഴുതിയത് സി.എം.എസ്. ചന്തേരയാണു്. കളിയാട്ടം, കണ്ണകിയും ചീർമക്കാവും, പൂരക്കളി എന്നീ ഗ്രന്ഥങ്ങളും രചിച്ചിട്ടുണ്ട്. 1984-ൽ കേസരി വാരിക നടത്തിയ നോവൽ രചനാ മത്സരത്തിൽ ചന്തേരയുടെ ആലയകാണ്ഡം എന്ന ആത്മകഥാംശം അടങ്ങിയ നോവലിന് ഒന്നാം സമ്മാനം ലഭിച്ചിട്ടുണ്ട്.
2012 ഓഗസ്റ്റ് 26-നു ഞായറാഴ്ച രാവിലെ 11-മണിയോടെ അഴീക്കോട് അക്ലിയത്ത് ശിവക്ഷേത്രത്തിന് സമീപത്തെ വരപ്രസാദത്തിൽ വെച്ച് അന്തരിച്ചു.
അവലംബം
വർഗ്ഗം:1933-ൽ ജനിച്ചവർ വർഗ്ഗം: 2012-ൽ മരിച്ചവർ വർഗ്ഗം:ജനിച്ച ദിവസം ഇല്ലാത്ത ജീവചരിത്രലേഖനങ്ങൾ വർഗ്ഗം:ഓഗസ്റ്റ് 26-ന് മരിച്ചവർ
വർഗ്ഗം:കേരളത്തിലെ നാടോടിവിജ്ഞാനികൾ വർഗ്ഗം:കാസർഗോഡ് ജില്ലയിൽ ജനിച്ചവർ
ദി മിൽക്ക് മെയ്ഡ്
ഡെസ്മണ്ട് ഒവ്ബിയാഗെലെ സംവിധാനം ചെയ്ത് 2020-ൽ പുറത്തിറങ്ങിയ നൈജീരിയൻ നാടക ചിത്രമാണ് ദി മിൽക്ക് മെയ്ഡ്. 93-ാമത് അക്കാദമി അവാർഡിൽ മികച്ച അന്താരാഷ്ട്ര ഫീച്ചർ ഫിലിമിനുള്ള നൈജീരിയൻ എൻട്രിയായി ഇത് തിരഞ്ഞെടുക്കപ്പെട്ടു. പക്ഷേ അത് നാമനിർദ്ദേശം ചെയ്യപ്പെട്ടില്ല. ആന്റണിറ്റ കലുന്ത, ഗാംബോ ഉസ്മാൻ കോന, മറിയം ബൂത്ത് എന്നിവരാണ് ചിത്രത്തിലെ അഭിനേതാക്കൾ.
പുറംകണ്ണികൾ
വർഗ്ഗം:2020-ൽ പുറത്തിറങ്ങിയ ചലച്ചിത്രങ്ങൾ
ഹാരി പോട്ടർ ആന്റ് ദ ഡെത്‌ലി ഹാലോസ് - പാർട്ട് 1
പുറംകണ്ണികൾ
വർഗ്ഗം:അമേരിക്കൻ ചലച്ചിത്രങ്ങൾ വർഗ്ഗം:ഹാരി പോട്ടർ ചലച്ചിത്രങ്ങൾ
കൽപ്പറ്റ വലിയ ജുമാ മസ്ജിദ്
വർഗ്ഗം:കേരളത്തിലെ കെട്ടിടങ്ങളും നിർമ്മിതികളും വർഗ്ഗം:വയനാട് ജില്ലയിലെ മുസ്ലീം പള്ളികൾ വർഗ്ഗം:വയനാട് ജില്ലയിലെ കെട്ടിടങ്ങളും നിർമ്മിതികളും വർഗ്ഗം:വയനാട് ജില്ലയിലെ മുസ്ലീം പള്ളികൾ
ലാക്രിമൽ അപ്പാരറ്റസ്
മനുഷ്യരിൽ കണ്ണുനീർ ഉൽപാദനത്തിനും, അതിന്റെ ഡ്രെയിനേജിനുമുള്ള ഘടനകൾ ഉൾക്കൊള്ളുന്ന ഫിസിയോളജിക്കൽ സിസ്റ്റമാണ് ലാക്രിമൽ അപ്പാരറ്റസ് അല്ലെങ്കിൽ ലാക്രിമൽ സിസ്റ്റം എന്ന് അറിയപ്പെടുന്നത്. താഴെ പറയുന്ന ഘടനകൾ ലാക്രിമൽ സിസ്റ്റത്തിന്റെ ഭാഗമാണ്:
ലാക്രിമൽ ഗ്രന്ഥിയിലേക്കുള്ള രക്ത വിതരണം നേത്ര ധമനിയുടെ ശാഖയായ ലാക്രിമൽ ആർട്ടറി വഴിയാണ്. കണ്ണുനീരിന്റെ കുറച്ച് ഭാഗം കണ്ണ് തുറന്നിരിക്കുമ്പോൾ ബാഷ്പീകരിക്കപ്പെടുന്നു, ബാക്കി ലാക്രിമൽ പങ്റ്റത്തിലൂടെ മൂക്കിലേക്ക് ഒഴുകുന്നു. പങ്റ്റത്തിലൂടെ പോകാൻ കഴിയുന്നതിലും കൂടുതൽ കണ്ണുനീർ ഉൽപ്പാദിപ്പിക്കപ്പെട്ടാൽ (ഉദാ: കരയുക) അത് കൺപോളകൾക്ക് മുകളിലൂടെ പുറത്തേക്ക് ഒഴുകും.
പുറേക്കുള്ള കണ്ണികൾ
വർഗ്ഗം:നേത്ര ഘടന വർഗ്ഗം:കണ്ണ് വർഗ്ഗം:നേത്ര ഘടന
ഹെൻക് ഫ്രേസർ
ഹെൻട്രികസ് "ഹെൻക്" ഫ്രേസർ (ജൂലൈ 7, 1966) ഒരു ഡച്ച് ഫുട്ബോൾ മാനേജരും സ്പാർട്ട റോട്ടർഡാം ഈയർസ്റ്റെ ഡിവിസി സൈഡുകളെ നിയന്ത്രിക്കുന്ന മുൻ കളിക്കാരനും ആണ്..ഒരു ഡിഫൻഡർ എന്ന നിലയിൽ അദ്ദേഹം കളിച്ചു, നെതർലാൻറിലെ ദേശീയ ഫുട്ബോൾ ടീമിനുള്ള ഏഴ് ക്യാപ്സ് നേടി, അതിൽ ഒരു ഗോളും അദ്ദേഹം നേടി. മാനേജർ ലിയോ ബീൻഹാക്കറുടെ നേതൃത്വത്തിൽ 1990-ൽ ഫിഫ ലോകകപ്പിൽ ഡച്ച് ടീമിന്റെ അംഗമായിരുന്നു അദ്ദേഹം.1989 സെപ്തംബർ 6 ന് ഡെന്മാർക്കിനെതിരെ സൗഹൃദമത്സരത്തിൽ (2-2) നെതർലന്റിനുവേണ്ടി കളിച്ചുകൊണ്ട് അരങ്ങേറ്റം നടത്തി.
ബാഹ്യ ലിങ്കുകൾ
വർഗ്ഗം:1966-ൽ ജനിച്ചവർ വർഗ്ഗം:ജീവിച്ചിരിക്കുന്ന പ്രമുഖർ വർഗ്ഗം:ഡച്ച് ഫുട്ബോൾ കളിക്കാർ വർഗ്ഗം:പരമാരിബൊയിൽ നിന്നുള്ളവർ
പ്രസിഡന്റ്‌സ് ബോഡിഗാർഡ്
ഇന്ത്യൻ കരസേനയിൽ നിലവിലുള്ള എലൈറ്റ് റെജിമെന്റുകളിൽ ഒന്നാണ് പ്രസിഡന്റ്‌സ് ബോഡിഗാർഡ്. ഇവരുടെ പ്രധാന ധർമ്മം പ്രസിഡന്റനെ അനുഗമിക്കലും സംരക്ഷണവും ആണ്. അത് കൊണ്ട് തന്നെ ഇതിന്റെ ആസ്ഥാനം രാഷ്‌ട്രപതി ഭവൻ ആണ്.
അവലംബം
വർഗ്ഗം:ഇന്ത്യൻ കരസേന വർഗ്ഗം:അപൂർണ്ണ ലേഖനങ്ങൾ
ഡോണ ടാർട്ട്
ഒരു അമേരിക്കൻ എഴുത്തുകാരിയാണ് ഡോണ ടാർട്ട് (ജനനം: ഡിസംബർ 23, 1963). ദ സീക്രട്ട് ഹിസ്റ്ററി (1992), ദ ലിറ്റിൽ ഫ്രണ്ട് (2002), ദ ഗോൾഡ്ഫിഞ്ച് (2013) എന്നീ നോവലുകളുടെ രചയിതാവാണ്. 2003 ൽ ദ ലിറ്റിൽ ഫ്രണ്ട് എന്ന നോവലന് WH സ്മിത്ത് ലിറ്റററി അവാർഡ്, 2014 ൽ ദ ഗോൾഡ്ഫിഞ്ചിന് പുലിറ്റ്സർ പുരസ്കാരം എന്നിവ നേടി. 2014-ൽ ടൈം മാസിക തയ്യാറാക്കിയ "100 ഏറ്റവും സ്വാധീനമുള്ള ആളുകളുടെ" പട്ടികയിൽ ഡോണ ടാർട്ട് ഉൾപ്പെട്ടിരുന്നു.
ജീവിതരേഖ
മിസ്സിസ്സിപ്പി ഡെൽറ്റയിലെ ഗ്രീൻവുഡിലാണ് ടാർട്ട് ജനിച്ചത്. സമീപ പ്രദേശമായ ഗ്രനേഡയിൽ വളർന്നു. 1981-ൽ മിസ്സിസ്സിപ്പി സർവകലാശാലയിൽ ചേർന്നു. ആദ്യവർഷം തന്നെ അവർ എഴുത്തുകാരനായ വില്ലി മോറിസിന്റെ ശ്രദ്ധ പിടിച്ചുപറ്റി. മോറിസിൻറെ ശുപാർശയെത്തുടർന്ന്, എഴുത്തുകാരൻ ബാരി ഹന്ന, 18 വയസ്സുള്ള ടാർട്ടിനെ ചെറുകഥയിൽ ബിരുദപഠനത്തിനായി പ്രവേശിപ്പിച്ചു. മോറിസിന്റെയും മറ്റുള്ളവരുടെയും നിർദ്ദേശത്തെ തുടർന്ന് 1982 ൽ ബെനിങ്ടൺ കോളേജിലേക്ക് മാറി. 2006-ൽ ടാർട്ടിന്റെ ചെറുകഥയായ "ദി ആംബുഷ്" 2006-ലെ മികച്ച അമേരിക്കൻ ചെറുകഥകളിലൊന്നായി തിരഞ്ഞെടുക്കപ്പെട്ടു.
പുറത്തേക്കുള്ള കണ്ണികൾ
വർഗ്ഗം:1963-ൽ ജനിച്ചവർ വർഗ്ഗം:അമേരിക്കൻ വനിതാ നോവലിസ്റ്റുകൾ
പൂനം സലോത്ര
ഒരു ഇന്ത്യൻ ശാസ്ത്രജ്ഞയും ഗവേഷകയുമാണ് പൂനം സലോത്ര. ഐസി‌എം‌ആറിന്റെ നാഷണൽ ഇൻസ്റ്റിറ്റ്യൂട്ട് ഓഫ് പാത്തോളജിയിൽ (എൻ‌ഐ‌പി) കൺസൾട്ടന്റാണ് അവർ. വിസെറൽ ലീഷ്മാനിയാസിസ് (വിഎൽ), ആന്ത്രാക്സ്, ക്ഷയം, കോളറ തുടങ്ങിയ പകർച്ചവ്യാധികളെ കേന്ദ്രീകരിച്ചാണ് അവരുടെ പ്രവർത്തനം. പരിശോധനാടെസ്റ്റുകളുടെയും അറ്റെന്വേറ്റഡ് വാക്സിനുകളുടെയും വികസനം, ലെഷ്മാനിയാസിസിന്റെ ചില വകഭേദങ്ങൾ ബാധിച്ച രോഗികളിലെ ഔഷധങ്ങൾക്കെതിരെയുള്ള പ്രതിരോധം, രോഗപ്രതിരോധ പ്രതികരണങ്ങൾ എന്നിയാണ് അവരുടെ ഗവേഷണമേഖലയിൽ ഉൾക്കൊള്ളുന്നത്.
ഗവേഷണം
പരാസിറ്റോളജി, വിസെറൽ ലീഷ്മാനിയാസിസ് (വിഎൽ), ആന്ത്രാക്സ്, ക്ഷയം, കോളറ തുടങ്ങിയ പകർച്ചവ്യാധികളെ കേന്ദ്രീകരിച്ചാണ് ഡോ. സലോത്രയുടെ ഗവേഷണം.
അവരുടെ ഗവേഷണം പ്രത്യേകിച്ചും പരിശോധനാടെസ്റ്റുകളുടെയും അറ്റന്വേറ്റഡ് വാക്സിനുകളുടെയും വികസനം, ലെഷ്മാനിയാസിസ് ബാധിച്ച രോഗികളിൽ ഔഷധങ്ങൾക്കെതിരെയുള്ള പ്രതിരോധം രോഗപ്രതിരോധ പ്രതികരണങ്ങൾ എന്നിവയെക്കുറിച്ചുള്ള പഠനം എന്നിവയിലാണ്. ഓരോ വർഷവും 20,000 - 50,000 വരെ ആളുകളെ കൊല്ലുന്ന ഈ രോഗം ചിലതരം മണലീച്ചകളുടെ കടിയാലണ് പടരുന്നത്. രോഗം നിലനിൽക്കുന്ന മൂന്ന് പ്രധാന മാർഗ്ഗങ്ങളിൽ രണ്ടെണ്ണത്തിലാണ് ഡോ. സലോത്രയുടെ ശ്രദ്ധ. വിസെറൽ ലീഷ്മാനിയാസിസ് (വിഎൽ), കട്ടാനിയസ് ലീഷ്മാനിയാസിസ് എന്നിവയാണവ.
അവലംബം
വർഗ്ഗം:ജവഹർലാൽ നെഹ്രു സർവകലാശാലാ അദ്ധ്യാപകർ വർഗ്ഗം:ഡെൽഹി സർവ്വകലാശാലയിലെ പൂർവ്വ വിദ്യാർത്ഥികൾ വർഗ്ഗം:ജീവിച്ചിരിക്കുന്ന പ്രമുഖർ
സെവൻ സെഗ്‌മെന്റ് ഡിസ്‌പ്ലേ
ഡിജിറ്റൽ കാൽകുലേറ്ററുകൾ, ക്ലോക്കുകൾ തുടങ്ങി ഔട്പുട്ടുകൾ പ്രദർശിപ്പിക്കേണ്ടി വരുന്ന ഇലക്ട്രോണിക് ഉപകരണങ്ങളിലാണ് സെവൻ സെഗ്മെന്റ് ഡിസ്പ്ലേ സാധാരണയായി ഉപയോഗിക്കുന്നത്. പേര് സൂചിപ്പിക്കുന്നത് പോലെത്തന്നെ ഓരോ ഡിസ്പ്ലേയ്ക്കും ഏഴ് ഭാഗങ്ങളുണ്ട്. അവയിൽ ഒന്നോ അതിലധികമോ ഭാഗങ്ങൾ ഒരേസമയം പ്രവർത്തിപ്പിച്ചാണ് ഔട്പുട്ടിലെ അക്കങ്ങളോ അക്ഷരങ്ങളോ പ്രദർശിപ്പിക്കുന്നത്. രണ്ടുതരം ഡിസ്പ്ലേകളാണ് സാധാരണയായി ഉപയോഗിക്കുന്നത്.
ലൈറ്റ് എമിറ്റിങ് ഡയോഡ് (LED) ഡിസ്പ്ലേ
സാധാരണയായി ചുവന്ന നിറത്തിലുള്ള അക്കങ്ങളോ അക്ഷരങ്ങളോ പ്രദർശിപ്പിക്കുന്ന ഡിസ്പ്ലേകൾ LED ഡിസ്പ്ലേയ്ക്ക് ഉദാഹരണമാണ്. ചിത്രത്തിൽ കാണിച്ചിരിക്കുന്നത് LED ഡിസ്പ്ലേയുടെ ഒരു ചെറിയ യൂണിറ്റാണ്. ഇതിനു ഒരു അക്കം മാത്രമേ പ്രദർശിപ്പിക്കാൻ കഴിയൂ. ഇത്തരം ഒന്നിലധികം യൂണിറ്റുകൾ ചേർത്താണ് നിത്യജീവിതത്തിൽ നാം കാണുന്ന ഡിസ്പ്ലേകൾ നിർമ്മിക്കുന്നത്. ചിത്രത്തിലേത് പോലുള്ള ഡിസ്പ്ലേ യൂണിറ്റ് ഒരു DIP ഐ സി സോക്കറ്റ് യൂണിറ്റിലേക്ക് ഇട്ടതിനു ശേഷം എല്ലാ സെഗ്മെന്റുകളേയും പൊതുവായ ഒരു ആനോഡിലേക്ക് (+5 V) ബന്ധിപ്പിക്കുക. ഓരോ ഡിസ്പ്ലേയ്ക്കും ഏഴ് ഭാഗങ്ങളുണ്ടാകും. അവയാണ് ചിത്രത്തിൽ a, b, c, d,e, f, g എന്നിങ്ങനെ അടയാളപ്പെടുത്തിയിരിക്കുന്നത്. ഒരു സെഗ്മെന്റ് ഓൺ ചെയ്യുന്നതിന് അതിനെ അനുയോജ്യമായ ഒരു റസിസ്റ്ററിൽ(150 Ohm) കൂടി ഗ്രൗണ്ടിലേക്ക് ബന്ധിപ്പിച്ചാൽ മതി. ഇങ്ങനെ ഒന്നോ അതിലധികമോ LED കൾ ഒരേസമയം ഓൺ ചെയ്ത് നമുക്കാവശ്യമായ സംഖ്യ പ്രദർശിപ്പിക്കാം. പക്ഷെ ഓരോ സെഗ്മെന്റിനും ആവശ്യമായ വോൾടേജ് പ്രത്യേകം പ്രത്യേകം നൽകേണ്ടി വരും. 20മി. ആംപിയർ കറന്റും 1.2 വോൾട്ടുമാണ് സാധാരണ ഓരോ സെഗ്മെന്റിനും നൽകേണ്ടി വരുന്നത്. ചിത്രത്തിലെ ഉദാഹരത്തിൽ അനോഡുകളെല്ലാം പൊതുവായി ഒന്നിലേക്ക് ഘടിപ്പിച്ചിരിക്കുന്നതിനാൽ ഈ രീതിയെ കോമൺ ആനോഡ് ഫോം എന്നാണ് പറയുന്നത്. കോമൺ കാതോട് ഫോമിൽ കണക്ട് ചെയ്യാൻ കഴിയുന്ന ഡിസ്പ്ലേകളും ലഭ്യമാണ്. ഇതിൽ കാതോടുകളെല്ലാം പൊതുവായ ഒരു പിന്നിലേക്കും അവിടെ നിന്ന് ഗ്രൗണ്ടിലേക്കും കണക്ട് ചെയ്യുന്നു. ശേഷം ആവശ്യാനുസരണം ഓരോ സെഗ്മെന്റിനും അനുയോജ്യമായ റസിസ്റ്ററിലൂടെ പോസിറ്റീവ് വോൾടേജ് നൽകി ആവശ്യമായ സംഖ്യകൾ പ്രദർശിപ്പിക്കാൻ കഴിയും.
ലിക്വിഡ് ക്രിസ്റ്റൽ ഡിസ്പ്ലേ (LCD)
ഒരു LCD യുടെ ഘടനയാണ് ചിത്രത്തിൽ കൊടുത്തിരിക്കുന്നത്. ഇതിലെ ഏതെങ്കിലും ഒരു ഭാഗത്തു ഊർജ്ജം നൽകുമ്പോൾ ആ ഭാഗം അതേ പ്രതലത്തിലുള്ള മറ്റ് ഭാഗങ്ങളെക്കാൾ ഇരുണ്ട നിറത്തിൽ ആയിത്തീരുന്നു. ചിത്രത്തിൽ 'e' എന്ന സെഗ്മന്റിനു മാത്രം പവർ നല്കിയിരിക്കുന്നതിനാൽ ആ ഒരു വര മാത്രം ദൃശ്യമാകുന്നു. ഇങ്ങനെ ആവശ്യമായ ഭാഗങ്ങളിൽ പവർ നൽകി ആവശ്യാനുസരണം ഏത് സംഖ്യയും പ്രദർശിപ്പിക്കാൻ സാധിക്കും.
നെമാറ്റിക് ലിക്വിഡ് ക്രിസ്റ്റലുകളാണ് LCD നിർമ്മാണത്തിന് വേണ്ടി ഉപയോഗിക്കുന്നത്. ഈ ക്രിസ്റ്റലുകൾ രണ്ട് ഗ്ലാസ്സ് പ്ലേറ്റുകൾക്ക് ഇടയിൽ വെക്കുന്നു. ശേഷം അവയിലെ ഏതെങ്കിലും ഒരു ഭാഗത്തേക്ക് ഊർജ്ജം നൽകുന്നു. അതിന്റെഫലമായി ആ ഭാഗങ്ങൾ പ്രകാശം കടത്തിവിടാതിരിക്കുകയും ആ ഭാഗങ്ങൾ ഇരുണ്ടനിറത്തിൽ പ്രത്യകഷമാവുകയും ചെയ്യുന്നു. ഇത്തരം ഡിസ്പ്ലേകൾ ac യിൽ മാത്രമേ ഉപയോഗിക്കാൻ കഴിയൂ. dc വോൾടേജ് ഇത്തരം ഡിസ്പ്ലേകൾ നശിപ്പിച്ച് കളയുന്നു. ഇരുണ്ട നിറത്തിലുള്ള അക്ഷരങ്ങൾക് പകരം വെളുത്ത നിറത്തിലുള്ള അക്ഷരങ്ങൾ ഉണ്ടാക്കുന്ന LCD കളും ഇന്ന് ലഭ്യമാണ്.
വർഗ്ഗം:ഇലക്ട്രോണിക് എഞ്ചിനീയറിങ്
നർക്കോട്ടിക് ഡ്രഗ്സ് ആന്റ് സൈക്കോട്രോപിക് സബ്സ്റ്റൻസസ് ആക്റ്റ്
മയക്കുമരുന്നുകളുടെ സിംഗിൾ കൺവെൻഷനും സൈക്കോട്രോപിക് ലഹരിവസ്തുക്കളുടെ കൺവെൻഷനും നടപ്പിലാക്കുന്നതിനായി രൂപകൽപ്പന ചെയ്തിട്ടുള്ള നിരവധി ദേശീയ നിയമങ്ങളാണ് " നർക്കോട്ടിക് ഡ്രഗ്സ് ആന്റ് സൈക്കോട്രോപിക് സബ്സ്റ്റൻസസ് ആക്റ്റ് " ("Narcotic Drugs and Psychotropic Substances Act").
ഇതും കാണുക
വർഗ്ഗം:നിയമങ്ങൾ വർഗ്ഗം:മയക്കുമരുന്ന്
വാടക ഗുണ്ട
ഗാന്ധികുട്ടൻ സംവിധാനം ചെയ്ത് വൈക്കം മണി നിർമ്മിച്ച 1989 ലെ ഇന്ത്യൻ മലയാള ചിത്രമാണ് വാടക ഗുണ്ട. ജഗതി ശ്രീകുമാർ, സുരേഷ് ഗോപി, വൈക്കം മണി, ക്യാപ്റ്റൻ രാജു എന്നിവരാണ് പ്രധാന വേഷങ്ങളിൽ. പെരുമ്പാവൂർ ജി. രവീന്ദ്രനാഥി ന്റെ സംഗീതത്തിൽ ശ്രീകുമാരൻ തമ്പിയുടെ ഗാനങ്ങൾ ഈ  ചിത്രത്തിലുണ്ട്.
പാട്ടരങ്ങ്
പെരുമ്പാവൂർ ജി. രവീന്ദ്രനാഥാണ് സംഗീതം നൽകിയത്, ശ്രീകുമാരൻ തമ്പിയാണ് വരികൾ രചിച്ചിരിക്കുന്നത്.
ബാഹ്യ ലിങ്കുകൾ
വർഗ്ഗം:1980-കളിൽ പുറത്തിറങ്ങിയ മലയാളചലച്ചിത്രങ്ങൾ വർഗ്ഗം:ഇന്ത്യൻ ചലച്ചിത്രങ്ങൾ വർഗ്ഗം:1989-ൽ പുറത്തിറങ്ങിയ ചലച്ചിത്രങ്ങൾ വർഗ്ഗം:എൻ. ഗോപാലകൃഷ്ണൻ ചിത്രസംയോജനം ചെയ്ത ചലച്ചിത്രങ്ങൾ വർഗ്ഗം:ജഗതി ശ്രീകുമാർ അഭിനയിച്ച മലയാളചലച്ചിത്രങ്ങൾ
ബന്തടുക്ക
കേരളത്തിലെ കാസർഗോഡ് ജില്ലയിലെ ഒരു ചെറു പട്ടണമാണ് ബന്തടുക്ക. 2001-ലെ സെൻസസ് പ്രകാരം ബന്തടുക്കയിൽ 7740 ജനങ്ങളുണ്ട്. അതിൽ, 3877 പുരുഷന്മാരും 3863 സ്ത്രീകളുമുണ്ട്.
ഗതാഗതം
ഇവിടുതെ റോഡ് വടക്ക് മംഗലാപുരവുമായും തെക്ക് കണ്ണൂരുമായും ബന്ധിപ്പിക്കുന്നു. പൊയിനാച്ചിയിൽ നിന്നും ബന്തടുക്ക വഴി സുള്ള്യയിലേക്ക് പോക്കുന്ന റോഡ് മൈസൂരിലേക്കും ബാംഗ്ളൂരിലേക്കും എളുപ്പത്തിൽ എത്താം. മംഗലാപുരം-പാലക്കാട് ലൈനിൽ വരുന്ന കാസർഗോഡും കാഞ്ഞങ്ങാടും ആണ് എറ്റവും അടുത്തുള്ള റയിൽവേ സ്റ്റേഷൻ.
എറ്റവും അടുത്തുള്ള വിമാനത്താവളം വടക്ക് മംഗലാപുരവും തെക്ക് കണ്ണൂരും ആണ്.
ബസ് സർവീസുകൾ
ബന്തടുക്ക യിൽ നിന്നും കാഞ്ഞങ്ങാട്, കാസർഗോഡ്,കോളിച്ചാൽ, മംഗലാപുരം ഭാഗത്തേക്ക് ബസ് സർവീസ് ലഭ്യമാണ്.
ദീർഘദൂര സർവീസ് .
ഇതും കൂടി കാണുക
ബന്തടുക്ക കോട്ട
വർഗ്ഗം:കാസർഗോഡ് ജില്ലയിലെ പട്ടണങ്ങൾ
ലയൺ എയർ
വിമർശനങ്ങൾ ഉയർനെങ്കിലും പെട്ടെന്നുതന്നെ സുരക്ഷാ മെച്ചപ്പെടുത്താൻവേണ്ട നടപടികൾ കൈകൊള്ളുകയും, 16 ജൂൺ 2016 ൽ ഈസ്ഥാപനത്തിൻറെ പേരിലുള്ള യൂറേഷ്യൻ യൂണിയൻറെ നിരോധനം എടുത്തുകളയുകയും ചെയ്തു. ലയൺ എയർലൈൻസിൽ 100 ബോയിംഗ് 737-800/900 ER എന്നിവയും പ്രവർത്തിക്കുന്നു. ലയൺ എയർലൈൻസിൻറെ പെട്ടെന്നുള്ള വികസനവും ചെലവ് കുറഞ്ഞ വാണിജ്യ മാതൃകയും,വിജയവുമാണ് ഈസ്ഥാപനത്തിൻറെ പ്രധാന സ്വഭാവഗുണം.
ലയൺ എയറിൻറെ ചരിത്രം
ഒക്ടോബർ 1999 ലാണ് ലയൺ എയർ എന്ന സ്ഥാപനം സഹോദരങ്ങളായ റുസേയിൽ,കുസ്നാൻകിരാന എന്നിവരാലാണ് സ്ഥാപിക്കപെട്ടത്‌.ആദ്യമായി ജക്കാട്ട, ടെന്സ്പരാർ എന്നീസ്ഥലങ്ങളിലേക്കാണ്‌ സേവനം ആരംഭിച്ചത്.ലീസിന്‌ ഏടുത്ത വിമാനത്തിലയിരുന്നു ആദ്യത്തെസേവനം.ഇതായിരുന്നു ഇന്തോനേഷ്യയിലെ ആദ്യത്തെ ചെലവ്കുറഞ്ഞ വിമാനം. ലയൺ എയർ ടാറ്റായുമായി ലയിക്കാനുള്ളതീരുമാനം ഉള്ളതിനാൽ ഈ എയർലൈൻ ഗുആർട ഇന്തോനേഷ്യക്ക് ശേഷം 2011 ലെ രേണ്ടാമത്തെ IATA ഇന്തോനേഷ്യ മെമ്പർ കാരിയർ ആവാൻ ശ്രമിച്ചു. പക്ഷെ സുരക്ഷാ വിഴ്ച്ചയിൽ തോൽവിയടഞ്ഞാലും ഈ കുറവ് പെട്ടെന്ന് തന്നെ നികത്തുകയും ചെയ്തു. ഇന്തോനേഷ്യയിലെ തന്നെ രണ്ടു പ്രധാന എയർ പോര്ട്ടുകളായ ആമ്ബോൻ, മാണ്ടോ എന്നിവിടങ്ങളിൽ വിജയകരമായി പ്രവർത്തിക്കുന്നു. 2011 ൽ ഇൻഡോനേഷ്യൻ വാഹന നിയന്ത്രണ മന്ത്രാലയം 13 എയർലയിനുകളുടെ സമയനിർവഹണം മോശമാനെന്ൻ വിലയിരുത്തി. അതിൽ ഒന്ൻ ലയൺ എയർ
ആയിരുന്നു. പിന്നീട് ഇൻഡോനേഷ്യ വാഹന നിയന്ത്രണ മന്ത്രാലയം തന്നെ ജക്കാത്തയിലെ റൺവേയിലെ തിരക്ക് കാരണമാണ് ഈ സ്ഥിതിവിശേഷം എന്ന് തിരുത്തിപറയുകയും ചെയ്തു. 18 നവംബർ 2011 ൽ പ്രഖ്യാപിച്ചത് പ്രകാരം ബോയിംഗ് 737 MAX ,ബോയിംഗ് 737-900 CR വിമാനവും സംയുക്തമായി വാണിജ്യസംബന്ധമായ വിമാനങ്ങളാണ് 21.7 ബില്ലിയൻരൂപയ്ക്കാണ് ഓർഡർ ചെയ്തിരിക്കുന്നത്. 2011 ലെ കണക്കു പ്രകാരം 120 ഉദ്ധിഷ്ട സ്ഥലങ്ങളിലേക്കുള്ള സേവനവും100
സ്വദേശിയവും,20അന്തർദേശിയ സേവനങ്ങളാണ് ലയൺ എയർനുള്ളത്.
ജനുവരി 2012 വീണ്ടും മന്ത്രാലയ വൃത്തങ്ങൾ അറിയിച്ചു ഇതിലെ ചില പൈലറ്റുകളും,ജീവനക്കാരും ക്രിസ്റ്റൽ മേതംഫെറ്റാമിൻ എന്ന മയക്കു മരുന്നിനു അടിമാകളനെന്നും.പിന്നീട് മൊഹമ്മദ്‌ നാസിർ എന്ന പൈലറ്റിനെയും മറ്റ് രണ്ടു കോ പൈലറ്റുമാരേയും അറസ്റ്റ് ചെയ്യുകയും ചെയ്തു.
ലയൺഎയറിൻറെ ഓർഡറുകൾ
ലയൺ എയർ ഉപഭോക്താവിന് അനുയോജ്യമായ, 2005 ലെ ഉപഭോക്ത സൌകര്യാർത്ഥം ഏറ്റവും വലിയ ബോയിംഗ് 737,737-ER എന്നി ഓർഡർറുകൾ സ്ഥാപിക്കുകയും.3.9ബില്ലിയൻ വിലമതിപുള്ള പുതുതലമുറയ്ക്ക് അനുസ്രിതമായ എയർ ക്രാഫ്റ്റ്കളും ഓർഡർ ചെയ്തിട്ടുണ്ട്. 737,737-ER എന്നി ഓർഡർറുകൾ ഉറച്ച ഓർഡർ ആയി തീർച്ച പെടുത്തുകയും വീണ്ടും 30 ഓർഡർ കൊടുക്കാൻ ഉദ്ദേശിച്ചിട്ടുമുണ്ട്.
മേല്പറഞ്ഞ എയർക്രാഫ്റ്റ് 215 ഒറ്റത്തരം യാത്രകാരെ ഉൾകൊള്ളിക്കത്തക്കതായാണ് നിർമിച്ചിരിക്കുന്നത്.CFM 56-7 ടർബോ എൻജിൻ കൊണ്ടാണ്നിർമിച്ചിരിക്കുന്നത്. ലയൺഎയറിൻറെ 230 ബോയിങ്ങിൻറെ ഓർഡർ ലോക റെക്കോർഡ്‌ സൃഷ്ടിച്ചിരിക്കുകയാണ്.ഇത് 2011 ലെ ഏറ്റവും വലിയഓർഡര് ആണ്.
2013 മാർച്ച്‌ 18 തിങ്കളാഴിച്ച ലയൺ എയർ 234 F320 ഓർഡർകൊടുത്തത് അതിശയിപ്പിക്കത്തക്കതായിരുന്നു. ഇത് ഒപ്പിട്ടത് എലയിസി പാലസിൽ പ്രസിഡണ്ട്‌ ഫ്രാന്കോയിസ് ഹോലണ്ടേ അദ്ദേഹാത്തിൻറെയും മറ്റ് സർക്കാർനിയുക്തമന്ത്രിമാരുടെയും മുന്നിലാണ്.
വ്യോമായാനരംഗത്തെ കുറവുകൾ
വിങ്ങ്സ് എയറും ,ബാടിക്ഐരി നോടൊപ്പം മറ്റനേകം വ്യോമസേവനങ്ങളും യുറോപ്യൻവ്യോമസേവനം നിരോദിച്ചിരുന്നു അതിൽ ഒന്നാണ് ലയൺ എയറും.ഈ നിരോദനം ജൂൺ16,2016 ൽ എടുത്തുകളയുകയും.ഏത് യുറോപ്യൻ രാജ്യത്തിലേക്കും സേവനം അനുഷ്ടിക്കാനുള്ളഅനുമതി ഇന്ന് ലയൺ എയറിനുണ്ട്.
മാർകറ്റ് ഷെയർ
ഇന്തോനേഷ്യയിലെ വ്യോമസേവന മാർക്കറ്റ്‌ ഷെയർ(2015)
ലയൺ എയർ (41.6%)
ഗുവണ്ട ഇന്തോനേഷ്യ (23.5%)
സ്രിവിജയ്എയർ(10.4%)
സിറ്റിലിങ്ക്(8.9%)
വിങ്ങ്സ് എയർ(4.7%)
ഇന്തോനേഷ്യ എയർ എഷ്യ(4.4%)
മറ്റുള്ളവ(6.5%)
2000 ത്തിൽ ലയൺ എയറിൻറെ വളർച്ച ഗുവാണ്ട ഇന്തോനേഷ്യയുടെ
അന്തര്ദേശിയ വ്യോമസേനക്ക് പ്രതിയോഗിയായിതന്നെമാറി.
2015 പകുതിയോടെ ലയൺ എയറിൻറെ ഗുവാണ്ട ഇന്തോനേഷ്യയുടെ ഷെയർ 23.5% ത്തെ രണ്ടാമതാക്കി
41.6% ത്തോടെ മുന്നിൽ ആവുകയും ചെയ്തു.മറ്റ് ഗ്രൂപുകളായ സ്രിവിജയ്എയർ(10.4%) സിറ്റിലിങ്ക്(8.9%) വിങ്ങ്സ് എയർ(4.7%) ഇന്തോനേഷ്യ എയർ എഷ്യ(4.4%) എന്നിവയെ പിന്നിലക്കുകയുംചെയ്തു.
ലയൺ എയറിൻറെ സംഭവങ്ങളും, അപകടങ്ങളും
1}14 ജനുവരി 2002ൽ ലയൺ എയർ വിമാനം386,ബോയിംഗ് 737–200 സുൽത്താൻ സിയരിഫ്കാസിം എന്ന അന്തർദേശിയ വിമാന താവളത്തിൽ പറക്കാൻ തുടങ്ങുമ്പോൾ കേടുപാടുകൾ സംഭവിച്ചു തറ ഇറക്കുകയുംചെയ്തു.യാത്രകാരും മറ്റ് വിമാനത്തിലെ ഉദ്യോകസ്ഥരും അത്ഭുതകരമായി രക്ഷപെട്ടു.
2}30 നവംബർ 2004 ലയൺ എയർ വിമാനം 538 മെക്ഡോന്നെൽ  ഡോഗ്ലാസ് MD-82 റെജിസ്ട്രേഷൻ PK –LMN   എന്ന വിമാനം സുർകാർട എന്നസ്ഥലത്ത് വിമാനതകരാർ മുലം തറയിൽ വീഴുകയും 25 പേർമരണമടയുകയും ചെയ്തു. 3] 9 മാർച്ച്‌ 2009ൽ, ലയൺഎയറിൻറെ 9-72 മെക്ഡോന്നെൽ ഡോഗ്ലാസ് MD90-30 റെജിസ്ട്രേഷൻ PK-LIL സോയികാർനോ – ഹട്ട അന്തർദേശിയ വിമാന താവളത്തിൽ റൺവായിൽ നിന്നും മാറി ഓടുകയും,ആർക്കും പരുക്കുകൾപോലും ഇല്ലാതെ അത്ഭുതകരമായി രക്ഷപെടുകയും ചെയ്തു.
പുറത്തേക്കുള്ള കണ്ണികൾ
വർഗ്ഗം:വിമാനസർവീസുകൾ വർഗ്ഗം:ഇന്തോനേഷ്യ
ചന്ദ കൊച്ചാർ
ഐ.സി.ഐ.സി.ഐ ബാങ്ക് എംഡിയും സിഇഒയുമായിരുന്നു ചന്ദ കൊച്ചാർ.
ജനനവും വിദ്യാഭ്യാസവും
1961 നവംബർ 17 ന് രാജസ്ഥാനിലെ ജോധ്പൂരിൽ ജനിച്ചു. ജെയ്പൂരിലെ സെന്റ് എയ്ഞ്ജല സോഫിയ സ്കൂളിൽ നിന്നും പ്രാഥമിക വിദ്യാഭ്യാസം. മുംബൈ ജെയ്ഹിന്ദ് കോളേജിൽ നിന്നും ബിരുദം കരസ്ഥമാക്കിയ ശേഷം കോസ്റ്റ് അക്കൗണ്ടൻസിയും മാനേജ്മെന്റ് പഠനത്തിൽ ബിരുദാനന്തര ബിരുദവും സ്വർണമെഡലോടെ കരസ്ഥമാക്കി.
1984-1993
1984-ൽ ഐസിഐസിഐ ലിമിറ്റഡിൽ മാനേജ്മെന്റ് ട്രെയ്നിയായി ഔദ്യോഗിക ജീവിതം ആരംഭിച്ചു. ആദ്യ വർഷങ്ങളിൽ ടെക്സ്റ്റൈൽ, പേപ്പർ, സിമന്റ് മേഖലകളിലെ പ്രോജൿറ്റ് അപ്പ്രൈസൽ ആണ് കൈകാര്യം ചെയ്തിരുന്നത്. 1993-ൽ ഐസിഐസിഐ കമേർഷ്യൽ ബാങ്കിങ് തുടങ്ങുന്നതുവരെ ഐസിഐസിഐ ലിമിറ്റഡിൽ പ്രവർത്തിച്ചു.
1993-2006
1993-ൽ ഐസിഐസിഐ ബാങ്ക് സ്ഥാപിക്കുന്നതിനുള്ള കോർ ടീമിലേക്ക് കെ വി കാമത്തിനൊപ്പം പ്രവേശിച്ചു. 1994-ൽ അസിസ്റ്റന്റ് ജനറൽ മാനേജരായും 1996-ൽ ഡെപ്യുട്ടി ജനറൽ മാനേജരായും ഉദ്യോഗക്കയറ്റം ലഭിച്ചു. 2000-ൽ ഐസിഐസിഐ ബാങ്ക് റീട്ടെയിൽ ബാങ്കിങ്ങിലേക്ക് പ്രവേശിച്ചത് സീനിയർ ജനറൽ മാനേജരായ ചന്ദയുടെ നേത്രുത്വത്തിലണ്. 2001-ൽ ഐസിഐസിഐ ബാങ്കിന്റെ എക്സിക്യുട്ടീവ് ഡയറക്റ്ററായി ചുമതലയേറ്റു. 5 വർഷം കൊണ്ട് 5 ലക്ഷം പുതിയ ഇടപാടുകാരുമായി ഐസിഐസിഐ ബാങ്ക് ഇൻഡ്യയിലെ ഏറ്റവും വലിയ റീട്ടയിൽ ഫൈനാൻസ്യർ ആയി. പേർസണൽ, ഹൗസിങ്, വാഹന ഉൾപ്പെടെ സർവ്വ വായ്പ്പകളിലും ബാങ്ക് മുന്നിലെത്തി.
2006 മുതൽ
2006-ൽ ഐസിഐസിഐ ബാങ്കിന്റെ ഡപ്യൂട്ടി മാനേജിങ് ഡയറക്റ്ററായി നിയമിതയായി. ഒക്റ്റോബർ 2007 മുതൽ ഏപ്രിൽ 2009 വരെ ബാങ്കിന്റെ ചീഫ് ഫിനാൻഷ്യൽ ഓഫീസർ, ജോയിന്റ് മാനേജിങ് ഡയറക്റ്റർ, ഔദ്യോഗിക വക്താവ് എന്നീ നിലകളിൽ പ്രവർത്തിച്ചു. മറ്റ് വിവിധ ഐസിഐസിഐ ഗ്രൂപ്പ് കംബനികളുടെ ഡയറക്റ്ററായും ചുമതല വഹിച്ചിരുന്നു. 2009 മെയ് മുതൽ കെ വി കാമത്തിന്റെ പിൻഗാമിയായി ചീഫ് എക്സിക്യൂട്ടീവ് ഓഫീസറും മാനേജിങ് ഡയറക്റ്ററുമായി പ്രവർത്തിക്കുന്നു. ചന്ദ കൊച്ചാറിന്റെ നേതൃത്വത്തിൽ ഐസിഐസിഐ ബാങ്ക് 2001, 2003, 2004, 2005 വർഷങ്ങളിൽ "ബെസ്റ്റ് റീട്ടയിൽ ബാങ്ക്" അവാർഡ് കരസ്ഥമാക്കി. 2016ൽ വീഡിയോകോൺ ഗ്രൂപ്പിന്റെ ഒരു ഓഹരിയുടമ ആ സ്ഥാപനവുമായുള്ള ബാങ്കിന്റെ വായ്പാ ഇടപാടിൽ ചന്ദാ കൊച്ചാർ അവിഹിതമായി ഇടപെട്ടെന്നു് ആരോപണമുന്നയിച്ചു. ഇതേത്തുടർന്നു് ഐസിഐസിഐ ബാങ്ക് അതിന്റെ വ്യാപാരപ്രക്രിയകൾ പുനഃപരിശോധിച്ചു. അനന്തരഫലമായി 2018 ഒക്ടോബർ 4-നു് ചന്ദാ കൊച്ചാർ ഐ.സി.ഐ.സി.ഐ ബാങ്കിന്റെ മാനേജിങ്ങ് ഡയറൿടർ, സി.ഇ.ഓ. സ്ഥാനങ്ങൾ ഒഴിഞ്ഞു.
ബഹുമതികൾ
പ്രമുഖ ബിസിനസ് മാസികയായ 'ഫോർച്യുൺ' 2013-ൽ ലോകത്തെ ശക്തരായ ബിസിനസ് വനിതകളുടെ പേര് പ്രസിദ്ധപ്പെടുത്തിയപ്പോൾ അതിൽ ഉൾപ്പെട്ട രണ്ട് ഇന്ത്യക്കാരിൽ ഒരാൾ ചന്ദാ കൊച്ചാർ ആയിരുന്നു. 2005 മുതൽ തുടർച്ചയായി ഈ ലിസ്റ്റിൽ ഇടം പിടിക്കുന്ന ഇന്ത്യക്കാരിയണ് ഇവർ. 2011-ൽ ഇന്ത്യയിലെ ഏറ്റവും വലിയ മൂന്നാമത്തെ സിവിലിയൻ ബഹുമതിയായ പദ്മഭൂഷൺ നൽകി ആദരിക്കപ്പെട്ടു.
അവലംബം
മനോരമ ഓൺലൈൻ(http://www.manoramaonline.com/advt/Women/Womens_Day_2011/chanda_kochhar.htm
വർഗ്ഗം:ഐ.സി.ഐ.സി.ഐ. ബാങ്ക് വർഗ്ഗം:ഇന്ത്യൻ ബാങ്കർമാർ വർഗ്ഗം:1961-ൽ ജനിച്ചവർ
തക്കാളി ജ്യൂസ്
തക്കാളിയിൽ   നിന്നുണ്ടാക്കുന്ന ഒരു പാനീയമാണ് തക്കാളി ജ്യൂസ്. ഇത് ബ്ലഡി മേരി പോലെയുള്ള കോക്ക്ടെയിലുകൾ ഉണ്ടാക്കാനും ഉപയോഗിക്കാറുണ്ട്.
ചരിത്രം
ആദ്യമായി തക്കാളി ജ്യൂസ് വിളമ്പിയത് 1917 ഇൽ തെക്കേ ഇന്ത്യാനയിലാണ്. ലൂയി പെരിൻ എന്ന ഹോട്ടലുടമ ഓറഞ്ച് ജ്യൂസ് തീർന്നപ്പോൾ പകരമായി കണ്ടെത്തിയതാണിത്. തക്കാളി ചാറും പഞ്ചസാരയും ചേർത്തുള്ള പുതിയ പാനീയം വിജയമാകുകയും ചെയ്തു. ഉപ്പ്, വെളുത്തുള്ളി, ഉള്ളി തുടങ്ങി പലതരം ചേരുവകളിൽ തക്കാളി ജ്യൂസ് ഉണ്ടാക്കാറുണ്ട്.
അവലംബം
വർഗ്ഗം:ജ്യൂസുകൾ
കെ. വേലപ്പൻ
മലയാളപത്രപ്രവർത്തകനും സിനിമാനിരൂപകനുമായിരുന്നു '''കെ. വേലപ്പൻ''' (12 മേയ് 1949 - 15 ജൂലൈ 1992).
ജീവിതരേഖ
തിരുവനന്തപുരത്തു ഓമന–കൃഷ്ണൻ നായർ ദമ്പതിമാരുടെ പുത്രനായി ജനിച്ചു. ഭാഷാശാസ്ത്രത്തിൽ എം.എ. ബിരുദം നേടി, കേരള സർവ്വകലാശാല ഓഫീസിൽ ഗുമസ്ത­നായി ജോലി നോക്കി. കലാകൗമുദി വാരികയിൽ ലേഖനങ്ങളെഴുതി പത്രപ്രവർത്തനരംഗത്ത് പ്രവേശി­ച്ചു. 1984-ൽ കലാകൗമുദി വാരികയിൽ സ്ഥിരം ജീവക്കാരനായി ചേർന്നു. ആസ്ത്മാ രോഗിയായിരുന്ന വേലപ്പൻ 1992 ജൂലൈ 15-ന് ഹൃദയാഘാതം മൂലം മരണമടഞ്ഞു. മരണാനന്തരം വേലപ്പന്റെ ചലച്ചിത്രലേഖനങ്ങളെല്ലാം സമാഹരിച്ച് സിനിമയും സമൂഹവും എന്ന പേരിൽ പ്രസിദ്ധീ­കരിച്ചു. ഈ പുസ്തകത്തിന് 1994-ലെ മികച്ച ചലച്ചിത്രകൃതിക്കുള്ള കേരളസംസ്ഥാന ഫിലിം അവാർഡും ഫിലിം ക്രിട്ടിക് അവാർഡും കിട്ടുകയുണ്ടായി. വയനാട്ടിലെ ഗോത്രവർഗ്ഗങ്ങൾ സംസാരിക്കുന്ന ഭാഷയെക്കുറിച്ച് എഴുതിയ ആദി­വാസികളും ആദി­വാസി ഭാഷകളും എന്ന പുസ്തകത്തിന് 1994-ൽ കേരളസാഹിത്യ അക്കാദമി അവാർഡ് ലഭിച്ചു.
അവലംബം
വർഗ്ഗം:കേരള സാഹിത്യ അക്കാദമി പുരസ്കാരം ലഭിച്ചവർ വർഗ്ഗം:കേരളസംസ്ഥാന ചലച്ചിത്രപുരസ്കാരങ്ങൾ വർഗ്ഗം:കേരള സർവ്വകലാശാലയിലെ അദ്ധ്യാപകർ വർഗ്ഗം:കേരള സർവ്വകലാശാലയിലെ പൂർവ്വ വിദ്യാർത്ഥികൾ വർഗ്ഗം:മലയാളം പത്രപ്രവർത്തകർ വർഗ്ഗം:1949-ൽ ജനിച്ചവർ
കേയ്മൻ ദ്വീപുകൾ
പടിഞ്ഞാറൻ കരീബിയൻ  കടലിലെ ബ്രിട്ടിഷ്  പരദേശമേഖലയാണ് (overseas territories)കേയ്മൻ ദ്വീപുകൾ. ഗ്രാൻറ് കേയ്മൻ, കേയ്മൻ ബ്രാക്, ലിറ്റിൽ കേയ്മൻ എന്നീ ദ്വീപുകൾ ചേർന്നതാണ് ഈ ടെറിറ്ററി. 1503 ൽ ക്രിസ്റ്റഫർ കൊളംബസ്  ആണ് ഈ ദ്വീപുകളെ കുറിച്ച് ആദ്യമായി  യൂറോപ്പിനെ  അറിയിച്ചത്. 1670 ൽ ബ്രിട്ടൻ  ഈ ദ്വീപുകൾ പിടിച്ചെടുത്ത് കോളനിയാക്കി. 264 ചതുരശ്ര കിലോമീറ്റർ (102 ചതു. മൈൽ) വിസ്തൃതിയുള്ള കേയ്മൻ ദ്വീപുകൾ കരീബിയൻ കടലിൽ ക്യൂബ, കോസ്റ്റാറിക്ക, ജമൈക്ക എന്നീ രാജ്യങ്ങൾക്കിടയിൽ സ്ഥിതി ചെയ്യുന്നു. ഭൂമിശാസ്ത്രപരമായി പടിഞ്ഞാറൻ കരീബിയൻ മേഖലയിലും ഗേറ്റർ ആന്റിലിസിലും ഉൾപ്പെടുന്നു.
ചരിത്രം
കേയ്മൻ ദ്വീപുകളിൽ പതിനേഴാം നൂറ്റാണ്ടുവരെ മനുഷ്യവാസം ഇല്ലായിരിന്നു. ദ്വീപിൽ തദ്ദേശീയരായ മനുഷ്യവർഗം ഉണ്ടായിരുന്നതിന്റെ പുരാവസ്തുശാസ്ത്രപരമായ തെളിവുകളൊന്നും ലഭിച്ചിട്ടില്ല. കടൽകൊള്ളക്കാരും നാവികരും ഒലിവർ ക്രോംവെല്ലിന്റ  സൈനികരിൽ ഒറ്റപ്പെട്ടുപോയവരും മറ്റുമാണ് ഇവിടുത്തെ ആദ്യ കുടിയേറ്റക്കാർ. ദ്വീപിലെ ആദ്യത്തെ സ്ഥിരവാസിയായി പരിഗണിക്കുന്നത് 1661 ൽ ഗ്രാൻറ് കേയ്മനിൽ ജനിച്ച ഐസക് ബോഡെൻ ആണ്. ദ്വീപിൽ കുടിയേറിയ, ഒരുപക്ഷേ ഒലിവർ ക്രോംവെല്ലിന്റെ സൈനികളിൽ ഒരാളായേക്കാവുന്ന ബോഡെന്റെ പൗത്രനാണ് ഇയാൾ.
1670 ലെ മാഡ്രിഡ്  ഉടമ്പടി പ്രകാരം  ജമൈക്കയുടെ  കൂടെ കേയ്മൻ ദ്വീപുകളും ബ്രിട്ടന്റെ അധീനതയിലായി. നിരവധി കുടിയേറ്റങ്ങൾക്ക് ശേഷം 1730- കൾ മുതൽക്ക് ഇംഗ്ലീഷ് സംസാരിക്കുന്ന ഒരു ജനവിഭാഗം ദ്വീപിൽ ഉണ്ടായി വന്നു. 1734 ൽ ജമൈക്കൻ ഗവർണറുടെ രാജകീയ ഭൂമിദാനം നടന്നതിനെത്തുടർന്ന് അടിമകളുടെ ആവശ്യവും ഉടലെടുത്തു. ആഫ്രിക്കയിൽ നിന്നാണ് അടിമകളെ എത്തിച്ചത്. ഇന്ന് തദ്ദേശീയരായ കേയ്മൻ നിവാസികളിൽ ഭൂരിഭാഗവും ആ ആഫ്രിക്കൻ അടിമകളുടെ പിൻമുറക്കാരാണ്. 1803 ലെ പ്രഥമ സെൻസസ് പ്രകാരം ദ്വീപിലെ ആകെ 933 താമസക്കാരിൽ 545 പേരും കറുത്ത വർഗക്കാരായ അടിമകളായിരിന്നു. 1833 ൽ കേയ്മനിൽ അടിമത്തം നിരോധിച്ചു. അടിമത്തം അവസാനിപ്പിക്കുമ്പോൾ ദ്വീപിൽ 950 ആഫ്രിക്കൻ കറുത്ത വർഗക്കാരുടെ പിൻമുറക്കാരും 116 ബ്രിട്ടീഷ് വെളുത്ത വർഗ്ഗക്കാരുടെ പിൻമുറക്കാരുമായിരിന്നു ഉണ്ടായിരുന്നത്. 1962 ൽ ജമൈക്ക സ്വതന്ത്രമാകുന്നത് വരെ ഇംഗ്ലണ്ടിന്റെ ജമൈക്കൻ കോളനിയുടെ ഭാഗമായിരിന്നു കേയ്മൻ ദ്വീപുകൾ. ചരിത്രപരമായി തന്നെ കേയ്മൻ ദ്വീപുകൾ നികുതി ഇളവിന് പേരുകേട്ട നാടായിരിന്നു. നിലവിൽ കേയ്മനിൽ പ്രത്യക്ഷ നികുതികൾ ഒന്നുംതന്നെ ഇല്ല. പരോക്ഷ നികുതികൾ മാത്രമേ ദ്വീപിൽ ഏർപ്പെടുത്തിയിട്ടുള്ളൂ. ആദായനികുതി, മൂലധന നികുതി, സ്വത്ത് നികുതി എന്നിവ ഒരിക്കൽ പോലും ദ്വീപിൽ ഏർപ്പെടുത്തിയിട്ടില്ല.
ഭൂപ്രകൃതി
പടിഞ്ഞാറൻ കരീബിയൻ കടലിലെ സമുദ്രാന്തർ പർവ്വതനിരയായ കേയ്മൻ പർവ്വതനിരയുടെ മുകളറ്റമാണ് കേയ്മൻ ദ്വീപുകൾ. 20000 അടി (6000 മീറ്റർ) ആഴമുള്ള കേയ്മൻ ഗർത്തത്തിന് നടുവിലാണ് 6 കിലോമീറ്റർ ദൈർഘ്യമുള്ള കേയ്മൻ പർവ്വതനിര കിടക്കുന്നത്. കരീബിയൻ കടലിന്റെ വടക്ക്-പടിഞ്ഞാറാണ് ദ്വീപുകൾ സ്ഥിതി ചെയ്യുന്നത്. പടിഞ്ഞാറ് മെക്സിക്കോയും തെക്ക്-പടിഞ്ഞാറ് ഹോണ്ടുറാസ്, നിക്കരാഗ്വ , കോസ്റ്റാറിക്ക എന്നിവയും വടക്ക് പനാമയും  സ്ഥിതി ചെയ്യുന്നു. കിഴക്ക് ജമൈക്ക വടക്ക്   ക്യൂബ  എന്നീ രാജ്യങ്ങളാണ്. ഗ്രാന്റ് കേയ്മൻ, കേയ്മൻ ബ്രാക്, ലിറ്റിൽ കേയ്മൻ എന്നിങ്ങനെ മൂന്ന് ദ്വീപുകൾ ചേർന്നതാണ് കേയ്മൻ ദ്വീപുകൾ. ഇതിൽ 197 ചതു. കി.മി. വിസ്തൃതിയുള്ള ഗ്രാന്റ് കേയ്മനാണ് എറ്റവും വലുത്. മൂന്ന് ദ്വീപുകളും നിരപ്പായ പവിഴദ്വീപുകളാണ്.
അവലംബം
വർഗ്ഗം:ദ്വീപ് രാജ്യങ്ങൾ വർഗ്ഗം:കരീബിയൻ രാജ്യങ്ങൾ വർഗ്ഗം:ഇംഗ്ലീഷ് ഭാഷ സംസാരിക്കപ്പെടുന്ന രാജ്യങ്ങൾ
ബി.ജെ. മെഡിക്കൽ കോളേജ്
ഇന്ത്യയിലെ മഹാരാഷ്ട്രയിലെ പൂനെയിൽ സ്ഥിതി ചെയ്യുന്ന ഒരു മെഡിക്കൽ കോളേജാണ് ബിജെ മെഡിക്കൽ കോളേജ് (ബിജെഎംസി). മഹാരാഷ്ട്ര സർക്കാർ ഭരിക്കുന്ന ഈ കോളേജിൽ സസൂൺ ജനറൽ ഹോസ്പിറ്റലിനൊപ്പം പ്രവർത്തിക്കുന്ന ക്ലിനിക്കൽ, പാരാ/പ്രീ-ക്ലിനിക്കൽ വിഭാഗങ്ങൾ ഉൾപ്പെടുന്നു. 1878-ൽ ബൈറാംജി ജീജീഭോയ് ആണ് ഈ കോളേജ് സ്ഥാപിച്ചത്.
ചരിത്രം
1878-ൽ ആരംഭിച്ച ബിജെ മെഡിക്കൽ സ്കൂൾ 1946-ൽ സമ്പൂർണ്ണ മെഡിക്കൽ കോളേജായി പരിവർത്തനം ചെയ്യപ്പെട്ടു.
1924-ൽ മഹാത്മാഗാന്ധിക്ക് ഈ കോളേജിൽ അപ്പെൻഡിസൈറ്റിസ് എന്ന അസുഖത്തിന് ശസ്ത്രക്രിയ നടത്തിയിരുന്നു.
സ്ഥാനം
ബിജെ മെഡിക്കൽ കോളേജും അനുബന്ധ സാസൂൺ ജനറൽ ആശുപത്രികളും പൂനെ റെയിൽവേ സ്റ്റേഷന് സമീപമാണ് സ്ഥിതി ചെയ്യുന്നത്. പൂനെ സെൻട്രൽ റെയിൽവേ സ്റ്റേഷനിൽ നിന്ന് രണ്ട് മിനിറ്റ് നടന്നാൽ ബിജെ മെഡിക്കൽ കോളേജിൽ എത്താം.
ആശുപത്രി സൗകര്യങ്ങൾ
പൂനെ നഗരങ്ങളിലും ഗ്രാമങ്ങളിലും നിന്നുള്ള രോഗികളുടെ ആവശ്യങ്ങൾക്കാണ് ആശുപത്രി സേവനം നൽകുന്നത്. ചുറ്റുമുള്ള പല ജില്ലകളിലേക്കും ഇത് ഒരു പ്രധാന റഫറൽ കേന്ദ്രമാണ്. കാർഡിയാക് കത്തീറ്ററൈസേഷൻ ലബോറട്ടറി, സിടി ഇമേജിംഗ്, അപ്പർ ഗ്യാസ്ട്രോഇന്റസ്റ്റൈനൽ ട്രാക്ട് എൻഡോസ്കോപ്പി തുടങ്ങിയ മെഡിക്കൽ സ്പെഷ്യാലിറ്റികളിൽ ആശുപത്രി സൗകര്യങ്ങളുണ്ട്. മെഡിക്കൽ, സർജിക്കൽ സൂപ്പർ സ്പെഷ്യാലിറ്റികൾക്കായി പ്രതിവാര ക്ലിനിക്കുകൾ പ്രവർത്തിക്കുന്നു.
ബിരുദം
എല്ലാ വർഷവും, കോളേജ് NEET വഴി ബിരുദ (എം.ബി.ബി.എസ്.) കോഴ്‌സിലേക്ക് 250 വിദ്യാർത്ഥികളെ പ്രവേശിപ്പിക്കുന്നു .15% AIQ ക്വാട്ട അഖിലേന്ത്യാ വിദ്യാർത്ഥികൾക്കും 85% സംസ്ഥാന ക്വാട്ടയുമാണ്. നേരത്തെ സംസ്ഥാന-ദേശീയ തലങ്ങളിൽ നടന്ന പ്രവേശന പരീക്ഷകളുടെ സംയോജനമായിരുന്നു തിരഞ്ഞെടുപ്പ് രീതി. പരിശീലനത്തിന്റെ കാലാവധി നാലര വർഷമാണ്, തുടർന്ന് നഗര-ഗ്രാമീണ സാഹചര്യങ്ങളിൽ 1 വർഷത്തേക്ക് നിർബന്ധിത ഇന്റേൺഷിപ്പ് ഉണ്ട്.
ബിരുദാനന്തര ബിരുദം
പൂനെയിലെ ബിജെ മെഡിക്കൽ കോളേജ് പ്രീ-ക്ലിനിക്കൽ, പാരാ ക്ലിനിക്കൽ, ക്ലിനിക്കൽ വിഭാഗങ്ങളിൽ പരിശീലനം നൽകുന്നു. മുമ്പ് പൂനെ സർവ്വകലാശാലയ്ക്ക് കീഴിൽ ബിരുദങ്ങൾ അനുവദിച്ചിരുന്ന ഈ സ്ഥാപനം ഇപ്പോൾ മഹാരാഷ്ട്ര യൂണിവേഴ്സിറ്റി ഓഫ് ഹെൽത്ത് സയൻസസുമായി (MUHS) അഫിലിയേറ്റ് ചെയ്തിട്ടുണ്ട്. പിജി ഡിഗ്രി (എംഡി അല്ലെങ്കിൽ എംഎസ്) കോഴ്സുകൾക്ക് മൂന്നു വർഷവും ഡിപ്ലോമ കോഴ്സുകൾക്ക് രണ്ടു വർഷവുമാണ് പരിശീലന കാലാവധി. ബിരുദ കോഴ്‌സുകൾക്ക്, സംസ്ഥാന-ദേശീയ തലങ്ങളിൽ നടക്കുന്ന മത്സര പ്രവേശന പരീക്ഷകളാണ് തിരഞ്ഞെടുക്കുന്ന രീതി. കൂടാതെ, മഹാരാഷ്ട്ര സംസ്ഥാനത്തിന്റെ ഗ്രാമപ്രദേശങ്ങളിൽ മുൻകൂട്ടി നിശ്ചയിച്ച വർഷങ്ങളുടെ സേവനം പൂർത്തിയാക്കിയ മെഡിക്കൽ ഓഫീസർമാർക്കായി ചില സീറ്റുകൾ സംവരണം ചെയ്തിട്ടുണ്ട്.
സൂപ്പർ സ്പെഷ്യാലിറ്റി
കാർഡിയോ വാസ്‌കുലർ ആൻഡ് തൊറാസിക് സർജറി (സിവിടിഎസ്), പ്ലാസ്റ്റിക് സർജറി, ന്യൂറോ സർജറി എന്നിവയിൽ എംസിഎച്ച് ആണ് ഇവിടെയുള്ള സൂപ്പർ സ്‌പെഷ്യാലിറ്റി പരിശീലന കോഴ്‌സുകൾ.
മോഡേൺ ഫാർമക്കോളജിയിൽ (CCMP) സർട്ടിഫിക്കറ്റ് കോഴ്സ്
മഹാരാഷ്ട്രയിലെ ഡോക്ടർമാരുടെ ക്ഷാമം പരിഹരിക്കാനും അലോപ്പതി പരിശീലിക്കാനും ആഗ്രഹിക്കുന്ന ഹോമിയോപ്പതി ജനറൽ പ്രാക്ടീഷണർമാർക്ക് (ജിപിമാർ) കോളേജിൽ നടത്തുന്ന ഒരു വർഷത്തെ കോഴ്‌സാണിത്.
ചരിവുതലം
ഒരു പരന്ന പ്രതലത്തന്റെ ഒരഗ്രം മറ്റേ അഗ്രത്തിൽനിന്ന് പ്രത്യേക കോണിൽ ഉയർത്തിവച്ചിരിക്കുന്ന സംവിധാനമാണ് ചരിവുതലം.. ഇത് ഭാരം ഉയർത്തുന്നതിനും ഇറക്കുന്നതിനുമുള്ള ഒരു ഉപാധിയായി ഉപയോഗിക്കുന്നു. നവോത്ഥാനകാല ശാസ്ത്രജ്ഞന്മാർ നിർവ്വചിച്ച ആറ് ലഘുയന്ത്രങ്ങളിൽ ഒന്നാണിത്. കുത്തനെയുള്ള തടസ്സങ്ങൾക്ക് മുകളിലൂടെ ഭാരം കൊണ്ടുപോകാനായി വ്യാപകമായി ഉപയോഗിച്ചുവരുന്ന ഒരു ലഘുയന്ത്രമാണിത്. വിവിധതരത്തിലുള്ള റാമ്പുകൾ എല്ലാം ചരിവുതലത്തിനുദാഹരണമാണ്. ആളുകൾക്ക് നടക്കാനുള്ള തലം, ട്രക്കുകളിൽനിന്ന ഭാരം ഇറക്കാനും കയറ്റാനും ഉപയോഗിക്കുന്ന തലം, വാഹനങ്ങൾ ഉയർത്താനുപയോഗിക്കുന്ന തലം എന്നിങ്ങനെ ചരിവുതലം നിത്യജീവിതത്തിൽ എവിടെയും എളുപ്പം കണ്ടെത്താവുന്നതാണ്.
ബി.ജെ. മെഡിക്കൽ കോളേജ്
മോഡേൺ ഫാർമക്കോളജിയിൽ (CCMP) സർട്ടിഫിക്കറ്റ് കോഴ്സ്
മഹാരാഷ്ട്ര യൂണിവേഴ്സിറ്റി ഓഫ് ഹെൽത്ത് സയൻസ്, (MUHS), നാസിക്കിലെ അക്കാദമിക് കൗൺസിൽ അനുവദിച്ചിട്ടുള്ള മഹാരാഷ്ട്ര സംസ്ഥാനത്തെ രജിസ്റ്റർ ചെയ്ത ഹോമിയോപ്പതിക് പ്രാക്ടീഷണർമാർക്കായി "മോഡേൺ ഫാർമക്കോളജി"യിൽ സർട്ടിഫിക്കറ്റ് കോഴ്സ് നടത്തുന്നു.
ചരിവുതലം
ചരിവുതലം ഉപയോഗിക്കുന്നതിലൂടെ ഒരു വസ്തു ഉയർത്താനായി നേരേ ഉയർത്തുന്നതിലും വളരെ കുറച്ച് ബലം മാത്രമാണ് ഉപയോഗിക്കുന്നത്. വസ്തു ചരിവുതലത്തിലൂടെ കൂടുതൽ ദൂരം സഞ്ചരിക്കേണ്ടിവരുമെങ്കിലും ബലത്തിന്റെ ലാഭം വളരെ വലുതാണ്.
ബി.ജെ. മെഡിക്കൽ കോളേജ്
ശ്രദ്ധേയരായ പൂർവ്വ വിദ്യാർത്ഥികൾ
ശ്രദ്ധേയമായ പൂർവ്വ വിദ്യാർത്ഥികളിൽ ഇവർ ഉൾപ്പെടുന്നു:
അവലംബം
വർഗ്ഗം:മഹാരാഷ്ട്രയിലെ മെഡിക്കൽ കോളേജുകൾ വർഗ്ഗം:Coordinates on Wikidata
പ്രിയങ്ക രാധാകൃഷ്ണൻ
ന്യൂസിലാന്റിലെ ഒരു രാഷ്ട്രീയപ്രവർത്തകയും ന്യൂസിലാന്റ് ലേബർ പാർട്ടി അംഗമായ പാർലമെന്റ് അംഗവും ന്യൂസിലാന്റിലെ ഇന്ത്യൻ വംശജയായ ആദ്യമന്ത്രിയുമാണ് പ്രിയങ്ക രാധാകൃഷ്ണൻ (Priyanca Radhakrishnan) (ജനനം 1979).
ആദ്യകാലജീവിതവും പ്രവർത്തനങ്ങളും
കേരളത്തിൽ നിന്നുമുള്ള ഒരു കുടുംബത്തിൽ ചെന്നൈയിൽ ആണ് പ്രിയങ്ക ജനിച്ചത്. ന്യൂസിലാന്റിലേക്ക് പോകുന്നതിനുമുൻപ് പ്രിയങ്ക സിംഗപ്പൂരിൽ ആണ് വളർന്നത്. വികസനപഠനത്തിൽ പ്രിയങ്ക വെല്ലിംഗ്ടൺ വിക്ടോറിയ സർവ്വകലാശാലയിൽ നിന്നും ബിരുദാനന്തരബിരുദമെടുത്തു.
തുടർന്ന് ഓക്ലാന്റിലെ ഇന്ത്യൻ സമൂഹത്തിൽ അവർ പ്രവർത്തിച്ചു. പ്രിയങ്കയുടെ മുതുമുത്തച്ഛൻ ഡോ.സി ആർ കൃഷ്ണപിള്ള ആദ്യകാല ഇടതുപക്ഷപ്രവർത്തകനും കേരളസംസ്ഥാനം രൂപവൽക്കരിക്കുന്നതിൽ പങ്കുവഹിച്ചിരുന്ന ആളുമാണ്.
അവലംബം
വർഗ്ഗം:ജീവിച്ചിരിക്കുന്ന പ്രമുഖർ വർഗ്ഗം:ന്യൂസീലൻഡ് വർഗ്ഗം:1979-ൽ ജനിച്ചവർ വർഗ്ഗം:സ്ത്രീകൾ രാഷ്ട്രീയത്തിൽ
പക്കർ പന്നൂർ
ഒരു മലയാളി നാടക രചയിതാവും നാടക അഭിനേതാവും മാപ്പിളപ്പാട്ട് കലാകാരനും അധ്യാപകനും ഗ്രന്ഥകാരനും വിധികർത്താവും പ്രാസംഗികനുമാണ് പക്കർ പന്നൂർ. 2012 ലെ കേരള ഫോക്ലോർ അക്കാദമിയുടെ ഗുരുപൂജ പുരസ്കാരവും, മാപ്പിളപ്പാട്ട് രംഗത്തെ പ്രതിഭകൾക്കു നൽകുന്ന കേരള ഫോൿലോർ അക്കാദമിയുടെ 2018 ലെ ഫെലോഷിപ്പും ഉൾപ്പടെ നിരവധി പുരസ്കാരങ്ങൾ ലഭിച്ചിട്ടുണ്ട്. 1998 ൽ പ്രസിദ്ധീകരിച്ച, മാപ്പിള കലകളുടെ ഉത്ഭവവും പശ്ചാത്തലവും ചരിത്രവുമെല്ലാം സവിസ്തരം പ്രതിപാദിക്കുന്ന മാപ്പിള കലാദർപ്പണം എന്ന റഫറൻസ് ഗ്രന്ഥത്തി​ന്റെ എഡിറ്ററാണ് അദ്ദേഹം.
ജീവിതരേഖ
കോഴിക്കോട് ജില്ലയിൽ കൊടുവള്ളിക്കടുത്ത് പന്നൂരിൽ ജനനം. ഇ.കെ. പക്കർ എന്നാണ് യഥാർഥ പേര്. 25 വർഷത്തോളം പന്നൂർ ഗവ. ഹൈസ്കൂളിൽ അധ്യാപകനായിരുന്ന അദ്ദേഹം, നെടിയനാട് ഗവൺമെൻ പ്രൈമറിസ്കൂൾ പ്രധാനാധ്യാപകനായി 2005 ൽ സർവ്വീസിൽ നിന്ന് വിരമിച്ചു.
പുരസ്കാരങ്ങൾ
വൈദ്യർ സ്മാരകം, ഉബൈദ് സ്മാരകസമിതി, മലബാർ മാപ്പിളകലാ അക്കാദമി, യുവ കലാസാഹിതി, ചേളന്നൂർ ശ്രീ കലാലയ, കേരള ഫോക് ആർട്സ് റിസർച്ച് സെന്റർ, പാലക്കാട് സ്വരലയ, പുലിക്കോട്ടിൽ സ്മാരക പഠനകേന്ദ്രം എന്നിങ്ങനെ നിരവധി കലാകേന്ദ്രങ്ങളിൽനിന്ന് പുരസ്കാരങ്ങൾ ലഭിച്ചിട്ടുണ്ട്.
2010 ലെ വൈദ്യർ സ്​മാരകം രചന അവാർഡ്, കാസർകോട് ജില്ല മാപ്പിളപ്പാട്ട് ആസ്വാദകസംഘം അവാർഡ്, 2010 ലെ മൊഗ്രാൽ രചന അവാർഡ്, 2012 ലെ കേരള ഫോക്​ലോർ അക്കാദമി ഗുരുപൂജ പുരസ്കാരം, 2013 ലെ കാപ്പാട് കലാകേന്ദ്രം അവാർഡ്, 2018 ലെ കേരള ഫോക്​ലോർ അക്കാദമി ഫെലോഷിപ്പ് എന്നിവയാണ് ലഭിച്ച പ്രധാന പുരസ്കാരങ്ങൾ.
അവലംബം
വർഗ്ഗം:കേരള ഫോക്‌ലോർ അക്കാദമിയുടെ ഗുരുപൂജ പുരസ്‌കാരം ലഭിച്ചവർ വർഗ്ഗം:കേരള ഫോക്‌ലോർ അക്കാദമി ഫെല്ലോഷിപ്പ് ലഭിച്ചവർ വർഗ്ഗം:മാപ്പിളപ്പാട്ട്
ഇൻ എ സൺബേൺഡ് കൺട്രി
ബിൽ ബ്രൈസൺ എഴുതി 2000-ൽ പ്രസിദ്ധീകരിച്ച ഓസ്ട്രേലിയയെക്കുറിച്ചുള്ള യാത്രാവിവരണപ്പുസ്തകമാണ് ഇൻ എ സൺബേൺഡ് കൺട്രി (In a sunburned country). ബ്രിട്ടണിൽ ഇത് ഡൗൺ അണ്ടർ (Down Under) എന്ന പേരിലായിരുന്നു പുറത്തിറക്കിയത്. 1990-കളുടെ അവസാനം നടത്തിയ ഓസ്ട്രേലിയൻ സഞ്ചാരത്തിൻ്റെ വിവരണമാണ് ഈ പുസ്തകത്തിൽ ഉൾപ്പെടുത്തിയിരിക്കുന്നത്. ഓസ്ട്രേലിയയുടെ അരികുകളിലുള്ള പട്ടണങ്ങളും വരണ്ട ഉൾനാടൻ പ്രദേശങ്ങളിലൂടെയും ഉള്ള യാത്രയുടെ വിവരണങ്ങൾ പുസ്തകത്തിൽ ഉൾക്കൊള്ളുന്നു.
ഉള്ളടക്കം
മൂന്ന് ഭാഗങ്ങളായാണ് ഈ പുസ്തകം തയ്യാറാക്കിയിരിക്കുന്നത്. ഓസ്ട്രേലിയയുടെ കിഴക്കും പടിഞ്ഞാറും ബന്ധിപ്പിക്കുന്ന ഇന്ത്യൻ പസിഫിക് ട്രെയിനിൽ സിഡ്നിയിൽ നിന്ന് പെർത്തിലേക്കുള്ള സഞ്ചാരമാണ് ഇൻറ്റൂ ദ ഔട്ട്ബാക്ക് (Into the Outback) എന്ന ഒന്നാം ഭാഗത്തിലുള്ളത്. ഓസ്ട്രേലിയയുടെ തെക്കും കിഴക്കുമുള്ള ഏറ്റവും ജനവാസമേറിയ പ്രദേശങ്ങളായ സിഡ്നി, ക്യാൻബെറ, അഡെലെയ്ഡ്, മെൽബൺ എന്നീ പട്ടണങ്ങളും അവക്കിടയിലൂടെയുള്ള യാത്രയുമാണ് സിവിലൈസ്ഡ് ഓസ്ട്രേലിയ എന്ന രണ്ടാം ഭാഗം. മൂന്നാം ഭാഗമായ എറൗണ്ട് ദ എഡ്ജസിൽ ജനവാസം കുറഞ്ഞ വടക്കൻ-മദ്ധ്യ മരുഭൂമി പ്രദേശങ്ങളും പടിഞ്ഞാറൻ തീരവും വിവരിക്കുന്നു.
വിവരിക്കപ്പെടുന്ന പ്രധാനപ്പെട്ട സ്ഥലങ്ങളും കാര്യങ്ങളും
വർഗ്ഗം:ഇംഗ്ലീഷ് ഗ്രന്ഥങ്ങൾ വർഗ്ഗം:യാത്രാവിവരണങ്ങൾ വർഗ്ഗം:ഓസ്ട്രേലിയയെക്കുറിച്ചുള്ള ഗ്രന്ഥങ്ങൾ
കാട്ടുപെരണ്ട
ഒരു ചെറിയ വള്ളിച്ചെടിയാണ് കാട്ടുപെരണ്ട. .വാതക്കൊടി, ചൊറിവള്ളി എന്നെല്ലാം പേരുകളുണ്ട്. ഉപയോഗപ്രദമായ് പല സംയുക്തങ്ങളും തണ്ടിലും വേരിലും ഇലയിലും അടങ്ങിയിട്ടുണ്ട്. വർഷം മുഴുവൻ പുഷ്പിക്കുന്ന ഈ ചെടി നിത്യഹരിത-അർദ്ധനിത്യഹരിതവനങ്ങളിലും കണ്ടൽക്കാടികളിലും സമതലങ്ങളിലും കാണാറുണ്ട്. പലവിധ ഔഷധഗുണങ്ങളുള്ള ഒരു സസ്യമാണിത്.
പുറത്തേക്കുള്ള കണ്ണികൾ
വർഗ്ഗം:ഔഷധസസ്യങ്ങൾ വർഗ്ഗം:വള്ളിച്ചെടികൾ വർഗ്ഗം:പുഷ്പിക്കുന്ന സസ്യങ്ങൾ വർഗ്ഗം:ചിത്രം ആവശ്യമുള്ള സസ്യങ്ങളുടെ താളുകൾ‎
1975-ലെ ബാൻചിവിയാവ് അണക്കെട്ട് തകർച്ച
1975 ഓഗസ്റ്റിൽ ചൈനയിൽ വീശിയ നിന ടൈഫൂണിന്റെ ഫലമായി ഹെനാൻ പ്രവിശ്യയിലെ ബാൻചിവിയാവ് അണക്കെട്ടും 61 മറ്റ് അണക്കെട്ടുകളും തകർന്ന ദുരന്തമാണ്  1975-ലെ ബാൻചിവിയാവ് അണക്കെട്ട് തകർച്ച (simplified Chinese: 河南“75·8”水库溃坝; traditional Chinese: 河南「75·8」水庫潰壩) ഈ അണക്കെട്ട് തകർച്ചയുടെ ഫലമായുണ്ടായ വെള്ളപ്പൊക്കം ചരിത്രത്തിൽ രേഖപ്പെടുത്തിയ വെള്ളപ്പൊക്കങ്ങളിൽ ഏറ്റവും ഭീകരമായ മൂന്നാമത്തെ വെള്ളപ്പൊക്കം ആയിരുന്നു, ഒരു കോടിയിലധികം ആൾക്കാരെ ബാധിച്ച ഇത് 12,000 ചതുരശ്ര കിലോമീറ്റർ വെള്ളത്തിനടിയിലാക്കി, ഇത് ഇരുപത്തിയാറായിരത്തിനും രണ്ട് ലക്ഷത്തിനാൽപ്പതിനായിരത്തിനും ഇടയ്ക്ക് ആളുകളുടെ മരണത്തിനും കാരണമായി എന്ന് കണക്കാക്കപ്പെടുന്നു. ഈ വെള്ളപ്പൊക്കം കാരണം തകർന്ന വീടുകളുടെ എണ്ണം അമ്പത് ലക്ഷത്തിനും 68 ലക്ഷത്തിനും ഇടയിലാണെന്ന് അനുമാനിക്കപ്പെടുന്നു. സാംസ്കാരിക വിപ്ലവത്തിന്റെ കാലത്ത് നടന്ന് നടന്ന് ഈ ദുരന്തത്തിന്റെ വിശദാംശങ്ങൾ ചൈനീസ് ഗനണ്മെന്റും ചൈനീസ് കമ്യൂണിസ്റ്റ് പാർട്ടിയും പുറത്തുവിട്ടിരുന്നില്ല. 1970-കളിലും 1980കളിലും ചൈനീസ് ജലശ്രോതസ് വകുപ്പിൽ ജോലി ചെയ്തിരുന്ന ചിയാൻ ഷെങ്‌യീങ് ആമുഖം നൽകിയ ദ് ഗ്രേറ്റ് ഫ്ലഡ്സ് ഇൻ ചൈനീസ് ഹിസ്റ്ററി (The Great Floods in China's History (中国历史大洪水), എന്ന പുസ്തകം 1990 കളിൽ പുറത്തിരങ്ങിയപ്പോളാണ് ഈ ദുരന്തത്തിന്റെ വിശദവിവരങ്ങൾ പുറത്തറിഞ്ഞത്.
മഹത്തായ മുന്നോട്ടുളള കുതിച്ചുചാട്ടം എന്ന പദ്ധതിയുടെ ഭാഗമായി സോവിയറ്റ് യൂണിയനിലെ വിദഗ്ദരുടെ സാഹായത്തോടെയാണ് ഈ ദുരന്തത്തിൽ തകർന്ന സിംഹഭാഗം അണക്കെട്ടുകളും നിർമ്മിച്ചത്. വെള്ളപ്പൊക്കം തടായുക എന്നതിലുപരി ജലസംഭരണത്തിന് പ്രാമുഖ്യം നൽകി നിർമ്മിച്ച ഈ അണക്കെട്ടുകളുടെ ഗുണനിലവാരം കുറയാൻ  മഹത്തായ മുന്നോട്ടുളള കുതിച്ചുചാട്ടവും കാരണമായി. 2005 മെയ് മാസത്തിൽ ഡിസ്കവറി ചാനൽ ലോകത്തിലെ ഏറ്റവും ഭീകരമായ സാങ്കേതിക ദുരന്തങ്ങളിൽ ഒന്നാം സ്ഥാനത്ത് ബാൻചിവിയാവ് അണക്കെട്ട് തകർച്ചയെ ഉൾപ്പെടുത്തി.
നിന ടൈഫൂൺ
ഫിലിപ്പൈൻസിൽ ബെബെങ് ടൈഫൂൺ എന്നും വിളിച്ചിരുന്ന നിന ടൈഫൂൺ ചരിത്രത്തിൽ രേഖപ്പെടുത്തിയ മൂന്നാമത്തെ ഏറ്റവും വലിയ ഉഷ്ണമേഖലാകൊടുങ്കാറ്റ് ആയിരുന്നു.
ഓഗസ്റ്റ് 6–7
അണക്കെട്ടുമായുള്ള വാർത്തവിനിമയ സംവിധാനങ്ങളിൽ തകർച്ച ഉണ്ടായി, അണക്കെട്ടിന്റെ താഴെയുള്ള പ്രദേശങ്ങളിൽ വെള്ളപ്പൊക്കം ഉണ്ടായിരുന്നതിനാൽ ഓഗസ്റ്റ് 6-ന് അണക്കെട്ട് തുറക്കണമെന്ന ആവശ്യം നിരാകരിക്കപ്പെട്ടു.
ഓഗസ്റ്റ് 7-ന് അണക്കെട്ട് തുറക്കണമെന്ന ആവശ്യം അംഗീകരിക്കപ്പെട്ടുവെങ്കിലും ടെലഗ്രാം അണക്കെട്ടിൽ എത്തിച്ചേർന്നില്ല. എക്കൽ മണ്ണ് അടിഞ്ഞതിനാൽ സ്ലൂയിസ് ഗേറ്റുകൾക്ക് വെള്ളം കവിഞ്ഞൊഴുകുന്നത് നിയന്ത്രിക്കാൻ കഴിഞ്ഞില്ല. ഓഗസ്റ്റ് 7-ന് രാത്രി 21:30, ഇവിടെ നിയോഗിക്കപ്പെട്ടിരുന്ന പീപ്പിൾസ് ലിബറെഷൻ ആർമിയുടേ 34450-ആം യൂണിറ്റ് അണക്കെട്ട് തകർച്ചയെക്കുറിച്ചുള്ള ആദ്യ ടെലഗ്രാം അയച്ചു.
ഓഗസ്റ്റ് 8
ഓഗസ്റ്റ് എട്ടാം തീയ്യതി പുലർച്ചെ ഒരു മണിക്ക് ബാൻചിവിയാവ് അണക്കെട്ടിലെ ജലനിരപ്പ് സമുദ്ര നിരപ്പിൽ നിന്നും 117.94 മീറ്റർ ഉയരത്തിലെ എത്തി, അണക്കെട്ടിന്റെ സംരക്ഷണഭിത്തിയിനിന്നും മുപ്പത് സെന്റീമീറ്റർ ഉയരത്തിൽ ആയിരുന്ന ഇത് ഡാം തകർച്ചയ്ക്ക് ഇടയാക്കി. ഈ അണക്കെട്ടിൽനിന്നും ആ സമയത്ത് പുറത്തേക്ക് പ്രവഹിക്കുന്ന ജലത്തിന്റെ അളവ് ഒരി സെക്കന്റിൽ 13,000 ഘനമീറ്റർ ആയിരുന്നെങ്കിലും അണക്കെട്ടിലേക്ക് വന്നുചേരുന്ന ജലത്തിന്റെ അളാവ് 78,000 ഭനമീറ്റർ ആയിരുന്നു. while 1.67 billion m3 of water was released in 5.5 hours at an upriver Shimantan Dam, and 15.738 billion m3 of water was released in total. അണക്കെ തകർച്ചയെത്തുടർന്നുണ്ടായ പ്രളയജലം 10 kmവീതിയും 3 - 7 m ഉയരവുമുള്ള തിർമാല സൃഷ്ടിച്ചു സൂയിപിങിലൂടെ (遂平) താഴ്ന്ന സമതലങ്ങളിലേക്ക് ഏകദേശം 50 km/h വേഗതയിൽ, 55 km നീളവും 15 km വീതിയുമുള്ള പ്രദേശം തുടച്ചുമാറ്റിക്കൊണ്ട് ഒഴുകി. ഏഴ് കൗണ്ടി ആസ്ഥാനങ്ങൾ(സൂയിപിങി, ഷായ്പിങി (西平), റു നാൻ (汝南), പിങ്യു (平舆), ക്സ്നികെയ് (新蔡), ലുഹെയ് (漯河), and ലിങ്ക്വാൻ (临泉) എന്നിവയും ആയിരക്കണിക്ക് ചതുരശ്ര കിലോമീറ്റർ വരുന്ന ഗ്രാമപ്രദേശങ്ങളും ജലത്തിനടിയിലായി. മോശം കാലാവസ്ഥയും വാർത്താവിനിമയത്തിലെ തകരാറുകളും ആളുകളെ ഒഴിപ്പിക്കാനുള്ള ഉത്തരുവകൾ താമസിക്കൻ കാരണാമായി. മിലിറ്ററി യൂണിറ്റ് 34450 കത്തിച്ച അടായാളവെളിച്ചങ്ങൾ തെറ്റായി വ്യാഖ്യാനിക്കപ്പെട്ടു, ടെലഗ്രാഫുകൾ അയക്കുന്നത് പരാജയപ്പെട്ട്, ടെലഫോണുകൾ വളരെ വിരളമായിരുന്നു, വിവരങ്ങൾ അറിയിക്കാൻ അയച്ചവരിൽ ചിലർ വെള്ളപ്പൊക്കത്തിൽപെട്ടു. മറ്റുള്ള അണക്കെട്ടുകൾ തകരുന്നത് തടയാൻ, പ്രളയജലം തിരുച്ചിവിടുന്ന പ്രദേശങ്ങൾ ഒഴിപ്പിക്കുകയും ഈ പ്രദേശങ്ങൾ വെള്ളത്തിനടിയിലാവുകയും ചെയ്തു.  ചില അണക്കെട്ടുകൾ വ്യോമ്യാക്രമണത്താൽ മനഃപൂർവ്വം തകർക്കപ്പെട്ടു.
ആഗസ്റ്റ് 9
ആഗസ്റ്റ് 9 ന് വൈകുന്നേരം ക്വാൻ നദിയിലെ വെള്ളപ്പൊക്കം നിയന്ത്രിക്കാൻ വേണ്ടി നിർമ്മിച്ച ഭിത്തികൾ തകർന്നു. അൻഹുയി, ഫുയാങ്ങിലെ ലിങ്ക്വൻ കൗണ്ടി മുഴുവനായും വെള്ളത്തിനടിയിലായി. 400 ദശലക്ഷം ഘനമീറ്റർ സംഭരണശേഷിയുള്ള ബോഷൻ അണക്കെട്ട് കവിഞ്ഞൊഴുകുയും ബാൻചിവിയാവ്, ഷിമന്തൻ എന്നിവയുടെ തകർച്ചയിൽ നിന്ന് പുറത്തേക്ക് ഒഴുകിയ വെള്ളം താഴ്ന്ന പ്രദേശങ്ങളിലേക്ക് കുതിച്ചുകയറിയതിനാൽ, ഇതിനകം 1.2 ബില്യൺ ഘനമീറ്റർ വെള്ളം സംഭരിക്കപ്പെട്ടിരുന്ന സൂയ തടാകം അണക്കെട്ടിനെ സംരക്ഷിക്കാൻ, മറ്റ് നിരവധി അണക്കെട്ടുകൾ വ്യോമ്യാക്രമണത്താൽ തകർക്കപ്പെട്ടു
തുടർന്നുള്ള കാലഘട്ടം
ബെയ്ജിംഗിൽ നിന്ന് ഗ്വാങ്ജോവിലേക്കുള്ള പ്രധാന പാതയായ ജിംഗുവാങ് റെയിൽവേപ്പാതയും നിർണായക വാർത്താവിനിമയ ലൈനുകളും 18 ദിവസത്തേക്ക് പ്രവർത്തിച്ചില്ല. ദുരന്ത നിവാരണത്തിനായി 42,618 പീപ്പിൾസ് ലിബറേഷൻ ആർമി സൈനികരെ വിന്യസിച്ചെങ്കിലും നഗരങ്ങളിലേക്കും തിരിച്ചുമുള്ള എല്ലാ ആശയവിനിമയങ്ങളും വിച്ഛേദിക്കപ്പെട്ടു. ഒൻപത് ദിവസങ്ങൾക്ക് ശേഷവും, ഒരു ദശലക്ഷത്തിലധികം ആളുകൾ വെള്ളപ്പൊക്കത്തിനാൽ കുടുങ്ങിയിരുന്നു, അവർ ഭക്ഷണത്തിനായി വിമാനങ്ങളിൽനിന്നും എറിഞ്ഞുകൊടുക്കുന്ന ഭക്ഷണപ്പൊതികളെ ആശ്രയിക്കുകയായിരുന്നു. പല പ്രദേശങ്ങളിലേക്കും ദുരന്ത നിവാരണ പ്രവർത്തകർക്ക് വേഗത്തിൽ എത്തിച്ചേരാനാകാതെ വന്നു. പകർച്ചവ്യാധികളും പട്ടിണിയും കുടുങ്ങിപ്പോയ അതിജീവിച്ചവരെ ആക്രമിച്ചു. സുമാദിയൻ പ്രദേശത്തിന്റെ നാശനഷ്ടം ഏകദേശം 3.5 ബില്ല്യൺ യുവാൻ(US$513 ദശലക്ഷം) ആണെന്ന് കണക്കാക്കപ്പെടുന്നു. സുമാദിയൻ ഗവൺമെന്റ് മുഴുവൻ രാജ്യത്തോടും സഹായത്തിനായി അഭ്യർത്ഥിക്കുകയും CN¥300 ദശലക്ഷം (US$44,000,000) സംഭാവനയായി ലഭിക്കുകയും ചെയ്തു.
പ്രളയത്തിന്റെ വിശദാംശങ്ങൾ രഹസ്യമാക്കൽ
ദുരന്തത്തിനു ശേഷം ചൈനീസ് കമ്യൂണിസ്റ്റ് പാർട്ടിയും ചൈനീസ് ഗവണ്മെന്റും ഇതിനെക്കുറിച്ച് പൊതുജനങ്ങൾക്ക് യാതൊരു വിവരവും നൽകിയില്ല, ബഹുജനമാധ്യമങ്ങൾക്ക് ഇതിനെക്കുറിച്ച് വാർത്ത നൽകാൻ അനുമതി നിഷേധിക്കപ്പെട്ടു
പ്രളയത്തിന്റെ വിശദാംശങ്ങൾ രഹസ്യപ്പട്ടികയിൽ നിന്നു നീക്കം ചെയ്യൽ
1987-ൽ ഹെനാൻ ഡെയിലിയുടെ പത്രപ്രവർത്തകൻ ആയ യു വെയ്‌മിൻ(Yu Weimin 于为民) ഈ ദുരന്തത്തെക്കുറിച്ച് ഒരു പുസ്തകമെഴുതി, 1995-ൽ ഹെനാൻ ഡെയിലി മുൻകൈ എടുത്ത്, 1970-കളിലും 1980കളിലും ചൈനീസ് ജലശ്രോതസ് വകുപ്പിൽ ജോലി ചെയ്തിരുന്ന ചിയാൻ ഷെങ്‌യീങ് ആമുഖം നൽകിയ ദ് ഗ്രേറ്റ് ഫ്ലഡ്സ് ഇൻ ചൈനീസ് ഹിസ്റ്ററി (The Great Floods in China's History (中国历史大洪水) ആണ് ദുരന്തത്തിന്റെ ചില വിശദാംശങ്ങൾ പൊതുജനങ്ങൾക്കായി പരസ്യമാക്കിയത് .   . 2005-ൽ രഹസ്യപ്പട്ടികയിൽ നിന്നു നീക്കം ചെയ്യുന്നത് വരെ പ്രളയത്തിന്റെ ഔദ്യോഗിക വിവരങ്ങൾ ചൈനീസ് സർക്കാർ രഹസ്യരേഖകളാക്കി നിലനിർത്തി ചൈന ഇറ്റലി, അമേരിക്കൻ ഐക്യനാടുകൾ എന്നിവിടങ്ങളിലെ ശാസ്ത്രജ്ഞർ ഈ ദുരന്തത്തിന്റെ വിശദാശങ്ങൾ ചർച്ച ചെയ്യാൻ ബെയ്ജിങ്ങിൽ ഒരു സെമിനാർ നടത്തി.
മരണസംഖ്യ
ഔദ്യോഗികമായി മരണസംഖ്യ 26,000 ആണെങ്കിലും യഥാർത്ത മരണസംഖ്യ 85,600-നും 240,000നും ഇടയിലാണെന്ന് കരുതപ്പെടുന്നു. ബാൻചിവിയാവ് ഡാമിന്റെ തൊട്ട് താഴയെയുള്ള ഷഹെദിയാൻ (Shahedian) മേഖലയിൽ ആളുകളെ ഒഴിപ്പിച്ചതിനാൽ അവിടത്തെ ആറായിരം പേരിൽ 827 പേർ മരിച്ചപ്പോൾ വെങ്ചെൻ(Wencheng) പ്രദേശത്തെ ആളുകളെ ഒഴിപ്പിക്കാതിരുന്നതിനാൽ 36,000 പേരിൽ പകുതിയും മരണമടഞ്ഞു. ഭൂപടത്തിൽനിന്നും തുടച്ചുമാറ്റപ്പെട്ട ദാവൊവെഞ്ചെങിലെ(Daowencheng) ആകെയുണ്ടായിരുന്ന 9,600 പേർക്കും ജീവൻ നഷ്ടമായി.